Qarabağ üçün YENİ VARİANT, dünyanın qorxduğu “QATİL”... – HƏFTƏNİN SİYASİ XÜLASƏSİ\n1 Dekabr 2018 20:00\n3 004 Baxış\nNikol Paşinyan Azərbaycanla sərhəddə yerləşən Tavuş rayonunda seçicilərlə görüşü zamanı Dağlıq Qarabağla bağlı açıqlamalar verib. Gürcüstanda prezident seçkilərinin ikinci turu keçirilib. ABŞ Müdafiə Nazirliyinin (Pentaqon) Konqresə Türkiyə ilə bağlı təqdim etdiyi gizli hesabatın detalları məlum olub. Kerç boğazı ətrafında baş verən qarşıdurma hadisəsi ilə bağlı gərginlik davam edir. Ukraynada hərbi vəziyyət elan edilib. ABŞ Prezidenti Donald Tramp Argentinada keçiriləcək G20 sammiti çərçivəsində Rusiya Prezidenti Vladimir Putinlə görüşünü ləğv edib.\n“Ermənistan Qarabağ üzrə danışıqlar prosesinə hazırlaşır, lakin bizim məmurlarımızın effektiv ideyası yoxdursa, ölkə olaraq ciddi problemlərlə qarşılaşacağıq”. Bu barədə erməni ekspert Arman Melikyan deyib.\nOnun sözlərinə görə, münaqişə üzrə danışıqlar növbəti ilin başlanğıcında olacaq.\n“İstisna etmirəm ki, Ermənistanda seçkilərdən sonra münaqişənin nizama salınması üzrə yeni təkliflər irəli sürüləcək. Lakin hesab edirəm ki, Ermənistan özü yeni təşəbbüslərlə çıxış etməlidir, əks təqdirdə başqalarının təklifləri bizim maraqlarımıza uyğun olmayacaq”, - deyə o bildirib.\nErmənistanda baş nazir vəzifəsini icra edən Nikol Paşinyan Azərbaycanla sərhəddə yerləşən Tavuş rayonunda seçicilərlə görüşü zamanı Dağlıq Qarabağla bağlı açıqlamalar verib. Paşinyan “Qarabağı satmayacağıq” deyə Milli Təhlükəsizlik Şurasının keçmiş katibi David Şahnazaryanın iddiasına cavab olaraq bildirib.\n“David Şahnazaryan bizim Qarabağı vermək üçün hakimiyyətə gəldiyimizi deyir. Mən faktlara əsaslanaraq danışıram. Biz münaqişəni həll edə bilmədiyimizi açıq şəkildə bildiririk və hər hansı təklif olacaqsa, bunu xalqa bildirəcəyik, xalqın razılığı ilə hərəkət edəcəyik. Serj Sarkisyanın rəhbərliyi ilə Qarabağı vermək siyasəti aparan Respublika Partiyası bizi Qarabağı satmaqda ittiham edir”, - deyə Paşinyan qeyd edib.\n“Azərbaycan əsirlərin dəyişdirilməsi təklifi ilə çıxış edir. Azərbaycanda üç erməni var, Qarabağda üç azərbaycanlı. Üç azərbaycanlıya qarşı üç ermənini verməyi təklif edirlər”. Bu barədə Ermənistanda baş nazir vəzifəsini icra edən Nikol Paşinyan Azərbaycan mövqelərinə soxulmaq istəyərkən ələ keçirilən erməni diversant Karen Kazaryanın valideynləri ilə görüşdə deyib.\nLakin Paşinyan Azərbaycanın təklifindən imtina etdiklərini bildirib.\n“Qarabağda iki azərbaycanlı var. Onları qaytarsaq, Azərbaycanda Ramil Səfərov kimi qarşılanacaqlar. Biz bunu istəyirik? Kazaryanla bağlı məsələni Azərbaycan tərəfi ilə müzakirə etməyə davam edirik. Biz bu məsələni beynəlxalq səviyyəyə çıxaracağıq”, - deyə Paşinyan Kazaryanın ailəsinə söz verib.\nAlmaniya post-sovet məkandakı münaqişələrə göz yuma bilməz. Bunu Berlində keçirilən sayca üçüncü Almaniya – Ukrayna İqtisadi Forumunda çıxış edən Almaniya kansleri Angela Merkel deyib.\n“Rusiya ilə qonşu ölkələrdəki vəziyyətə diqqət yetirsəniz, Gürcüstanda Cənubi Osetiya və Abxaziya, Moldovada Trans-Nistru probleminin, həmçinin Azərbaycanla Ermənistan arasında Dağlıq Qarabağ münaqişəsinin, Ukraynanın şərqindəki münaqişənin olduğunu görərsiniz”, kansler deyib.\nErmənistanda seçkiöncəsi siyasi ehtiraslar qızışır və əsas diqqətçəkən məqam Nikol Paşinyanın komandası ilə Azərbaycanın işğal edilmiş Dağlıq Qarabağ bölgəsində yaradılan separatçı rejimin qarşıdurmasıdır.\n“Ermənistan-Azərbaycan sərhədində gərginlik görünməmiş səviyyədə aşağı enib”. Bu barədə Ermənistanda baş nazir vəzifəsini icra edən Nikol Paşinyan deyib.\nOnun sözlərinə görə, təmas xəttində toqquşmalardan ölənlərin sayı da son illərlə müqayisədə çox aşağıdır.\nErmənistanda baş nazir vəzifəsini müvəqqəti icra edən Nikol Paşinyan Avrasiya İqtisadi İttifaqının noyabrın 27-də Belarusun paytaxtı Minskdə keçiriləcək iclasına qatılmayacaq. Bu barədə Paşinyanın birinci müavini Ararat Mirzoyan deyib.\nMirzoyan qeyd edib ki, Paşinyan növbədənkənar parlament seçkilərinə görə noyabrın 26-dan dekabrın 5-nə qədər məzuniyyətdə olacaq.\n“Onun səlahiyyətlərini mən icra edəcəm. Avrasiya İqtisadi İttifaqının Minskdə keçiriləcək iclasında Ermənistanı mən təmsil edəcəm”, - deyə o bildirib.\nPaşinyanın Minskə getməməsinin səbəbi məzuniyyət olaraq göstərilsə də, ekspertlər əsl səbəbin Kollektiv Təhlükəsizlik Müqaviləsi Təşkilatında baş katiblik məsələsinə görə Ermənistanla Belarusun arasında baş verən son qalmaqal olduğunu hesab edirlər. Paşinyanın bu addımının KTMT və Avrasiya İqtisadi İttifaqı daxilində qarşıdurmanı daha da gərginləşdirəcəyi ehtimal olunur.\nErmənistanın baş nazir əvəzi Nikol Paşinyanın Respublikaçılar Partiyasının seçkidə 0 faiz səs toplayacağını deməsi Ermənistan vətəndaşlarına hörmətsizlikdir. Bunu Respublikaçılar Partiyasının sədr müavini Armen Aşotyan deyib.\n“Aydındır ki, biz minlərlə səs toplayacağıq. Paşinyan və komandasını 9 dekabrda böyük sürpriz gözləyir”, – deyə o bildirib.\nErmənistanda seçkiöncəsi Azərbaycanın işğal edilmiş Dağlıq Qarabağ bölgəsinə görə qırğın başlayıb. Nikol Paşinyan hakimiyyəti keçmiş prezident Serj Sarkisyanın komandasına yaxın olan Qarabağdakı separatçı rejimə hücumlar edir.\nPaşinyanın lideri olduğu “Vətəndaş müqaviləsi” partiyasının idarə heyətinin sədri Sasun Mikaelyanın bəyanatı isə cidi qalmaqal yaradıb.\nErmənistanda qırğın başladı: Qarabağı tərk edin!\nGürcüstanda keçirilən prezident seçkilərinin yekun nəticələri açıqlanıb. Ölkənin Mərkəzi Seçki Komissiyasının məlumatına görə, səslərin hamısının sayılmasından sonra müstəqil namizəd Salome Zurabişvilinin 59,52, onun rəqibi, müxalifətçi Qriqol Vaşadzenin isə 40,48 faiz səs topladığı məlum olub.\nZurabişvili 1,1 milyondan çox, Vaşadzeni isə 780 min seçici dəstəkləyib.\n28 noyabr Gürcüstan tarixində ilklərə daha biri əlavə olundu. Salome Zurabişvili səslərin 59,56 faizini toplayaraq ölkə tarixində ilk qadın prezident adını qazandı. Zurabişvilinin həyatı və siyasi karyerası ilə bağlı yazını təqdim edir.\n“Ən yaxşı diplomat” düşmənə necə çevrildi? - Rusiyanı məğlub edən qadının SİYASİ OLİMP YOLU\nTürkiyənin cənub-qərbində yerləşən Yalova vilayətinin Termal mahalında ərəb iş adamına aid olduğu iddia edilən bir villada axtarışlar başladılıb. Yalova valisi Müəmmər Erol İstanbuldan gələn xüsusi qrupunun səudiyyəli jurnalist Camal Qaşıqçı cinayəti ilə bağlı araşdırma apardığını deyib.\nƏrəb iş adamının Səudiyyə Ərəbistanının vəliəhd şahzadəsi Məhəmməd bin Salmanın yaxın dostu olduğu bildirilir. Villada bir aydır kimsənin olmadığı deyilir. Axtarışlar həmçinin villanın qonşuluğunda yerləşən başqa bir villada da aparılır.\nXatırladaq ki, Qaşıqçı oktyabrın 2-də Səudiyyə Ərəbistanının İstanbuldakı Baş konsulluğunda öldürülüb.\nCamal Qaşıqçı cinayətini törədən qrupdakı şübhəlilərdən biri hadisədən bir gün əvvəl Yalovada yaşayan Səudiyyə Ərəbistanının vətəndaşı ilə əlaqə qurub. Bu haqda İstanbul Respublika Baş prokurorluğundan bildirilir.\nBu əlaqənin Qaşıqçının cəsədinin yox edilməsi və ya saxlanılmasına yönəlik olduğu bildirilir.\nAlmaniyanın “Süddeutsche Zeitung” qəzetinə verdiyi müsahibə verən Türkiyənin xarici işlər naziri Camal Qaşıqçı cinayəti ilə bağlı dəhşətli ifadələr işlədib. Səudiyyəli jurnalistin öldürülmə anına aid səs qeydlərini dinlədiyini deyən nazir Qaşıqçının 7 dəqiqə ərzində öldürüldüyünü bildirib.\n“O, insanları parçalamağı sevir, zövqlə…” – Çavuşoğlu dinlədiyi səs yazısındakı DƏHŞƏTLƏRİ DANIŞDI\nTürkiyə Prezidenti Rəcəb Tayyib Ərdoğanla G20 (“Böyük iyirmilik”) görüşmək istəyən Səudiyyə Ərəbistanının vəliəhd şahzadəsi Məhəmməd bin Salmana Türkiyə liderinin verdiyi cavab məlum oldu. Bu haqda Almaniyanın “Süddeutsche Zeitung” qəzetinə verdiyi müsahibəsində Türkiyənin xarici işlər naziri Mövlud Çavuşoğlu danışıb.\n“Vəliəhd şahzadə Məhəmməd bin Salman Argentinanın paytaxtı Buenos-Ayresdə keçiriləcək sammitdə (sammiti noyabrın 30-dan dekabrın 1-dək keçiriləcək –red.) prezident Rəcəb Tayyib Ərdoğanla görüşmək istəyir. Özü Ərdoğana telefon söhbətində görüş imkanını soruşdu. Ərdoğanın cavabı “baxarıq” oldu. Hazırda vəliəhd şahzadə ilə görüşmək üçün heç bir səbəb yoxdur”, - Türkiyənin xarici siyasət idarəsinin başçısı bildirib.\nXatırladaq ki, Rəcəb Tayyib Ərdoğanla Məhəmməd bin Salman arasında telefon danışığı oktyabrın 24-də baş tutub. Telefon söhbətində Camal Qaşıqçı cinayəti ilə bağlı aparılan istintaq və günahkarların məsuliyyətə cəlb edilməsi məsələləri müzakirə edilib.\nTürkiyə “S-400” zenit-raket komplekslərinin çatdırılması üçün hesablamaları milli valyutalarla həyata keçirəcək. Bu haqda Türkiyə prezidenti Rəcəb Tayyib Ərdoğan G20 sammitində iştirak üçün Argentinaya uçuşdan əvvəl jurnalistlərə deyib.\nABŞ-da MÜHARİBƏ ELANI SAYILACAQ: Putindən sonra Ərdoğan da təsdiqlədi\nTürkiyənin Rusiyadan “S-400” havadan müdafiə sisteminin alması yalnız “F-35” qırıcılarının təhvil verilməsini deyil, ABŞ şirkətləri tərəfindən istehsal edilən “CH-47F Chinook” helikopteri, “F-16” qırıcıları və “UH-60 Black Hawk” helikopterlərinin alışına də təsir edəcəyi bildirilib. Bu haqda ABŞ Müdafiə Nazirliyinin (Pentaqon) Konqresə verdiyi gizli hesabatda yazılıb.\n“Blomberq”in xəbərinə görə, Türkiyə ABŞ üçün hər nə qədər əhəmiyyətli bir əməkdaş olsa da, Pentaqon Rusiyadan silah alışına görə Türkiyənin bu əməkdaşlığa davam edib-etməyəcəyini yenidən dəyərləndirəcək.\nİŞİD terror təşkilatı Suriyada “Suriya Demokratik Gücləri”nə tərkibində zəhərli maddələr olan silahlarla hücum etməyə hazırlaşır. Bu barədə xəbərdarlığı Rusiyanın Müdafiə Nazirliyi edib.\nAçıqlamaya görə, hücum Suriya ordusunun olduğu ərazidən həyata keçiriləcək və bu, ABŞ-ın həmin bölgəyə aviazərbələr endirməsi üçün əsaslar yarada bilər. Qeyd edilir ki, terrorçular tərkibində kimya maddələr olan minaların istehsalını Deyr-ez-Zor əyalətinin El-Kişme şəhərinin xəstəxanasında təşkil edirlər.\n“İŞİD terrorçuları öz hərəkətləri ilə ABŞ aviasiyasının Suriyanın hökümət güclərinə qarşı zərbələrinə real əsaslar yaratmağa hazırlaşırlar”, - Rusiyanın müdafiə idarəsindən bildriblər.\nSuriya torpaqlarında hazırda ABŞ gücləri yerləşib. Hətta müxaliflər də ABŞ-ın hərbi varlığından məmnun olmadıqlarını açıq şəkildə ifadə etdilər. Bu fikirləri Rusiya prezidentinin Suriya üzrə xüsusi nümayəndəsi Aleksandr Lavrentyev Astanada Suriya üzrə toplantıdan sonra keçirdiyi mətbuat konfransında səsləndirib.\n“Suriya müxalifəti də ABŞ qüvvələrinin Suriyanın ərazi bütövlüyünə təhdid olduğunu düşünürlər. ABŞ-ın burada bazalar qurduğunu görürük. Xüsusilə, kürdlərlə olan iş birliyi Suriyanın ərazi bütövlüyünə təhdid yaradır.\nLavrentyev dünənki açıqlamasında da ABŞ-ın İŞİD terror təşkilatı ilə mübarizə bəhanəsi ilə YPG/PKK terror təşkilatına yardımlarını tənqid etmişdi. Onun sözlərinə görə, 1500-ə yaxın İŞİD döyüşçüsü ilə mübarizə üçün 60 minlik YPG/PKK gücünə dəstəyin altında yatan səbəb Suriyadakı varlığını legitimləşdirməkdir.\n“Human Rights Watch” hüquq-müdafiə təşkilatı jurnalist Camal Qaşışçının qətli ilə Argentinanı Səudiyyə Ərəbistanının vəliəhd şahzadəsi Məhəmməd bin Salman barəsində tədbir görməyə çağırıb. Bu haqda mənbələrə istinadən “Clarin” nəşri bildirib.\nTəşkilat Məhəmməd bin Salmanın Argentinanın paytaxtı Buenos-Ayresdə noyabrın 30-dan dekabrın 1-dək keçiriləcək sammitdə iştirak edəcəyi halda, onu həbs etmək xahişi ilə dövlət prokuroru Ramiro Qonzalezə məktub göndərib.\nNəşrin həmsöhbətinin sözlərinə görə, cinayət başqa ölkədə baş verib, məhkəməyə onu “bəşəriyyətə qarşı cinayətlər” təsnifatına salmaq və beləliklə, hüquq-müdafiə təşkilatının xahişini təmin etmək çox çətindir.\nABŞ prezidenti Donald Tramp demokratları “Rusiya işi” üzrə xüsusi prokuror Robert Müllerin Amerika seçkilərinə Rusiya müdaxiləsi haqqında ikiillik araşdırmasına aid sənədləri məxfilikdən çıxartmaqla hədələyib. Ağ Evin başçısı bu haqda “Nyu York Post” qəzetinə müsahibəsində bildirib\n“Onlar dağıdıcı olacaq” - Tramp sərt oyun TƏKLİF ETDİ\nNoyabrın 30-da “Böyük İyirmilik" (G20) liderlər zirvəsi öz işinə başlayıb. Dünyanın ən güclü 20 iqtisadiyyatına sahib ölkənin liderlərinin bir araya gəldiyi 2 günlük zirvə Argentinada keçirilir.\nDünya liderlərini qonaq edəcək Argentina üçün TƏHLÜKƏLİ GÜN - Donald Tramp və Putin...\nABŞ Prezidenti Donald Tramp Rusiya lideri Vladimir Putinlə Argentinada keçirilən G20 sammitində razılaşdırılmış görüşdən imtina edib. Bu haqda Tramp özü açıqlama verib.\nBelə bir qərarın qəbul edilməsinə səbəb Kerç körfəzində yaşanan insident olub. Trampın sözlərinə görə, onu bu addımı atmağa məcbur edən səbəb gəmilərin və hərbçilərin hələ də geri qaytarılmamasıdır.\nABŞ prezidenti Donald Tramp Rusiya prezidenti Vladimir Putinlə görüşü, ehtimal ki, Kerç boğazı ətrafındakı hadisə deyil, ölkəsindəki daxili siyasi vəziyyətə görə ləğv etdi. Bu haqda Rusiya Xarici İşlər Nazirliyinin rəsmi nümayəndəsi Mariya Zaxarova bildirib.\nPolşa və Böyük Britaniya Kerç boğazındakı insidentlə bağlı Rusiyaya qarşı sanksiyaların gücləndirilməsi məsələsinin müzakirəsinə başlayıb. İki ölkənin addımını İsveç və Baltikyanı ölkələr də dəstəkləyib.\nBu məlumatı RİA-ya Brüsseldəki mənbələrindən biri təsdiqləyib.\n“NATO-da anlayırlar ki, ittifaq gəmilərinin Azov dənizinə göndərilməsi hansı nəticələrə gətirib çıxara bilər”. Bu haqda Rusiyanın Avropa İttifaqındakı daimi nümayəndəsi Vladimir Çijov NATO gəmilərinin Azov dənizinə girəcəyi halda, Rusiyanın onları vurub-vurmayacağı barədə suala cavab olaraq “EurActiv” informasiya resursuna bildirib.\n“Bu, əlbəttə, onların davranışından asılı olacaq, amma mən əminəm ki, NATO belə təhlükəli addıma cəhd edəcək qədər axmaq deyil”, - rusiyalı diplomat deyib.\nDaha əvvəl Ukrayna prezidenti Pyotr Poroşenko Almaniyanın “Bild” nəşrinə bildirib ki, Ukrayna Kerç boğazındakı hadisə ilə əlaqədar NATO gəmilərinin hadisə rayonuna göndəriləcəyinə bel bağlayır.\nRusiya Krıma “Pantsir-S” zenit raket komplekslərini yerləşdirməklə Cənub Hərbi Dairəsinin hava hücumundan müdafiə sistemini gücləndirib. Bu barədə Cənub Hərbi Dairəsinin mətbuat xidmətindən informasiya yayılıb.\nDaha əvvəl Rusiya ordusu Ukrayna ilə sərhədə daha bir S-400 divizionu yerləşdirmişdi.\nUkrayna Silahlı Qüvvələri tam döyüş hazırlığına gətirilib. Bu haqda Ukrayna ordusunun Baş qərargahının Feysbuk səhifəsində yerləşdirilən məlumatda deyilir.\nQərar Kerç boğazında Ukrayna gəmilərinə Rusiya tərəfindən atəş açılması ilə bağlıdır.\nOrdu hazır vəziyyətə gətirildi: bu gün MÜHARİBƏ ƏMRİ VERİLƏ BİLƏR\nKerç boğazı ərazisində ötən gün baş verənlər Ukraynada keçiriləcək prezident seçkiləri və prezident Pyotr Poroşenkonun Ukraynanı “silkələmək” cəhdidir. Bu haqda Rusiyanın Xarici İşlər Nazirliyinin başçının müavini Qriqori Karasin bildirib.\n“Görünür ki, bu, vaxtı, yeri və forması üzrə fikirləşilmiş təxribatdır. Hədəflər aydındır: Ukraynanı hərbi vəziyyətin tətbiqi ilə “silkələmək”, Qərbin anti-Rusiya əhval-ruhiyyəsini səfərbər etmək, Rusiya əleyhinə sanksiyaları sərtləşdirmək. Görünür, Poroşenkoya bu fonda öz seçkiqabağı kampaniyasını açmaq daha asandır”, - rusiyalı diplomat deyib.\nRusiyanın Xarici İşlər naziri Sergey Lavrov Qərbin Rusiyaya qarşı həyata keçirdiyi fəaliyyətlərə dair açıqlama verib. Lavrov getdikcə artan gərginliyin ciddi fəsadları olacağı barədə xəbərdarlıq edib.\n“Rusiya sərhədləri yaxınlarında ABŞ və digər ölkələrin gərginliyi artırmağa hesablanan fəaliyyətləri münasibətləri geri dönüşü olmayan bir yola sürükləyəcək”, - Lavrov bildirib.\nLavrov həmçinin Kerç boğazında yaranan vəziyyəti birmənalı təxribat adlandırıb. Onun qiymətləndirməsinə görə, Kiyev beynəlxalq hüququn əsas müddəalarını pozub.\nLavrov Kiyevə özünü daha adekvat aparmağı məsləhət görüb. Rusiya xarici siyasət idarəsinin başçısı, həmçinin Qərbə çağırış edib.\nXatırladaq ki, ötən gün Kerç körfəzində Ukrayna və Rusiya hərbi gəmilərinin iştirakıyla qarşıdurma baş verib. Rusiya gəmiləri Kerç körfəzindən çıxan Ukrayna Hərbi-Dəniz Qüvvələrinə aid gəmi qrupuna atəş açıb.\nUkrayna prezidenti Pyotr Poroşenko ölkədə hərbi vəziyyətin tətbiqi haqqında fərmanı imzalayıb. Hərbi vəziyyət noyabrın 26-sı saat 15:00-dan 2019-cu il yanvar 25-i saat 15:00-ə qədər qüvvədə olacaq.\nABŞ Prezidenti Donald Tramp Kerç boğazında yaşanan son duruma münasibət bildirib. Ağ Ev rəhbəri Rusiya və Ukrayna arasında yaşanan son olayları bəyənmədiyini deyib.\n“Biz bununla bağlı avropalılarla işləyirik. Ümid edirəm ki, bu olay həllini tapacaq”, - deyə Tramp bildirib.\nKerç boğazında bazar günü baş vermiş münaqişə apreldən - Rusiyanın materik hissəsi ilə zəbt edilmiş Krım arasında körpünün açılışından bu yana yetişirdi. Kreml 3,4 milyard dollarlıq layihə ilə yarımadanın birləşməsi üzrə iradəsini nümayiş etdirmək fikrində idi. O həmçinin bununla Ukraynadan yan keçərək Krıma çatdırmaları həyata keçirmək imkanını təmin etdi. Bu haqda Kerç boğazı ətrafında Rusiya və Ukrayna arasında baş verən son qarşıdurmanı şərh edən “Blomberg” agentliyinin məqaləsində deyilir.\nMüharibə ONLARI XİLAS EDƏCƏK: İşləməyən strategiya və MÜDHİŞ ZAMANLAMA\n“Rusiya və Ukrayna arasında müharibə olacaqmı? İndi dünyanın bütün KİV-i qarşısına belə bir sual qoyur. Mənim cavabım budur: Xeyr, olmayacaq. Məsələ ondadır ki, belə səviyyəli qərarları Poroşenko yox, amerikalı kuratorları qəbul edirlər”. Bu haqda Rusiyanın tanınmış politoloqu və təbliğatçısı, Siyasi Tədqiqatlar İnstitutunun direktoru, Rusiya prezidentinin səlahiyyətli nümayəndəsi Sergey Markov Kerç boğazı ətrafında baş verən son hadisələri şərh edərkən deyib.\nMüharibə bu tarixdə başlayacaq: Putinin adamı “dərin dövlət”in PLANINI AÇIQLADI\nRusiya Mariupoldan Dnestryanı əraziyə kimi Ukraynanın sonrakı bölünməsi üzrə plana malikdir. Bu haqda Ukraynanın Xarici İşlər Nazirliyinin başçısı Pavel Klimkin bildirib.\nRusiya bu əraziləri zəbt etmək istəyir – XƏRİTƏNİ AÇIQLADILAR - FOTO\nABŞ-ın Dövlət katibi Mayk Pompeo Kerç boğazı ətrafındakı hadisə ilə əlaqədar Rusiya və Ukrayna prezidentlərini - Vladimir Putin və Pyotr Poroşenkonu birbaşa danışıqlara başlamağa çağırıb. Bu haqda ABŞ Dövlət Departamenti tərəfindən yayılmış bəyanatda deyilir.\nPompeo həmçinin, tərəfləri təmkinli olmağa və beynəlxalq öhdəliklərə riayət etməyə çağırıb.\nUkrayna ordusu 27 dəqiqə ərzində Rusiya qoşunları tərəfindən məhv ediləcək. Bu haqda Rusiya siyasətçisi, Liberal Demokrat Partiyasının lideri Vladimir Jirinovski “Rossiya-1” telekanalında tok-şouda bildirib.\n“Hər şey təkrarlanır. Bir vaxtlar anqlosakslar Hitleri SSRİ-yə hücum etməyə məcbur etdilər. Poroşenko, əlbəttə ki, Hitler deyil, amma o, bu rolu oynayır”, - Jirinovski deyib.\nPartiya lideri nasist Almaniyanın “Qaliçina” diviziyasının taleyini xatırladıb.\nJirinovskidən SENSASİYALI SÖZLƏR: Ukrayna ordusu 27 dəqiqəyə... - VİDEO\nRusiya Krım yarımadasına S-400 raket müdafiə sistemi yerləşdirəcək. Bu barədə Rusiya Müdafiə Nazirliyi informasiya yayıb.\nBuna səbəb Ukrayna ilə Kerç boğazında yaşanan silahlı qarşıdurmadır.\nRusiyalılar tərəfindən tutulmuş Ukrayna gəmilərinin azad olunmasının yalnız bir variantı var. Ukraynanın bütün qərb partnyorları Rusiyaya qarşı sərt sanksiyaları tətbiq etməlidir. Yalnız bu, təcavüzkarı güzəştə getməyə məcbur edəcək. Bu haqda təhlükəsizliklər məsələləri üzrə ekspert, xarici kəşfiyyat veteranı, general-leytenant Vasiliy Boqdan Azov dənizindəki “dəniz döyüşü”nü şərh edərkən deyib.\nUkraynadan sonra bu regionlar... - Kəşfiyyat generalı Rusiyanın HƏDƏFLƏRİNİ AÇIQLADI\nUkrayna Amerika ordusunun hərbi bazasının ölkəsinin ərazisində mümkün tikinti haqqında ABŞ-la danışıqlar aparır. Bu haqda diplomatik dairələrdəki mənbələrə istinadən “İzvestiya” nəşri bildirib.\nBu iddia Rusiyanı silkələyəcək: ABŞ-la MƏXFİ DANIŞIQLAR APARILIR\nUkrayna Kerç boğazındakı hadisə ilə əlaqədar NATO gəmilərinin Qara dənizə daxil olması şəklində Qərbin dəstəyinə bel bağlayır. Ukrayna prezidenti Pyotr Poroşenkonun mətbuat xidmətinin məlumatına görə, dövlət başçısı bu haqda Amerikanın NBC telekanalına bildirib.\n“O qeyd etdi ki, Ukraynaya dəstəyin mümkün variantlarından biri NATO-nun bir neçə gəmisinin Qara dənizə girməsi ola bilər, çünki bu, qlobal təhlükəsizliyin hədəfidir”, - mətbuat xidmətinin xəbərində deyilir.\nQərb partnyorları Kerç boğazında Ukraynanın fəaliyyəti ilə bağlı məlumatlı idilər. Bu sözləri Rusiya Xarici İşlər Nazirliyinin sözçüsü Mariya Zaxarova deyib. O hətta bildirib ki, Qərbin özünün də bu olayda iştirakı ola bilər.\n“Bütün bunlar təsadüfi xarakter daşımır”, - deyə Zaxarova bildirib.\nKiyev Kerç boğazında baş verən hadisədən sonra Bosfor boğazını Rusiya gəmiləri üçün bağlamaq xahişiylə dünya ictimaiyyətinə müraciət etmək niyyətindədir. Bu haqda Ukrayna Hərbi-Dəniz Qüvvələrinin komandanı İqor Voronçenko dəniz təhlükəsizliyi məsələləri üzrə ikinci beynəlxalq konfransda bildirib.\nO, həmçinin qeyd edib ki, Ukrayna boğazın bağlanmasını Türkiyədən xahiş edəcək.\nUkrayna birtərəfli qaydada Rusiya ilə təxminən 40 müqaviləni pozmaq niyyətindədir. Bu haqda Ukraynanın Xarici İşlər Nazirliyinin başçısı Pavel Klimkin TSN telekanalının efirində bildirib.\nKiyevdən ŞOK BƏYANAT: 48-ni öldürdük, daha 40-nı... – Canlı EFİRDƏ AÇIQLADI\nUkrayna Silahlı Qüvvələri Azov dənizinin akvatoriyasında təlimlərə başlayıb. Bu haqda ölkənin Birləşmiş güclərinin əməliyyat qərargahının mətbuat mərkəzindən bildirilib.\n"Hücum və ordu aviasiyasının bölmələri rəqibin hava zərbəsini təqlid edirdi. 3SU-23-4 "Şılka", "Strela-10M" ekipajları, daşınabilən zenit-raket kompleksləri və ZU-23 zenit sistemləri şərti hava hədəflərini məhv etdi", - mətbuat mərkəzi qeyd edib.\nVurğulanır ki, təlimlərin hədəfi aşağı hündürlüklərdə rəqibin aviasiyasının hərəkətləri zamanı atəş bacarıqlarının təkmilləşdirilməsidir.\nUkrayna prezidenti Pyotr Poroşenko Tvitter səhifəsində yazıb ki, 16 yaşdan 60 yaşa qədər kişi cinsindən olan Rusiya vətəndaşlarının Ukraynaya girişinə məhdudiyyət tətbiq ediləcək. Rusiya Federasiya Şurasının müdafiə və təhlükəsizlik üzrə komitəsinin sədr müavini Frans Klinseviç bildirib ki, Moskva cavab ölçüsü olaraq 16 yaşdan 60 yaşa qədər kişi cinsindən olan Ukrayna vətəndaşlarının Rusiyaya girişinə məhdudiyyət tətbiq etməyəcək.\n“Kiyev Rusiyayla bütün əlaqələrin qırılmasına səmimi gedir və bizi cavab addımlarına təhrik edir. Bu, Rusiyada işləyən milyonlarla ukraynalıya güclü zərbə olardı. Kiyev ölkəmizdən belə cavab görməyəcək”, - Klinseviçin mətbuat xidməti onun sözlərini sitat gətirib.


Ətrafınızda olan psixopatları tanımaq istəyirsinizsə o zaman mütləq oxuyun! » İmmunitet.az xəsətəliklərlə mübarizə aparan tibbi portal\nTarix: 7 mart 2017\nBaxış sayı: 6 592\nPsixopatların əsas əlamətləri hansılardır?\nPsixopatlar gözlərini gizlətmək üçün eynəkdən istfadə edirlər.Onların tanınmasını gizlədən eykək psixopatların gözlərindəki mənanın ətrafdakılar tərəfidən gizlənməsinə səbəb olur.\nOnların sürətli və cəlbedici zəkaları ətrafdakıları özünə cəlb edir,amma,eynək gözlərinin gizlənməsinə səbəb olur.\nPsixopatlar ətrafdakı insanları idarə eləməyi sevirlər.Onlar öz hərəkətləri və sözləri ilə yanındakıları asanlıqla idarə edir və onlardan istifadə edirlər.Onlar başqalarını idarə etməkdən həzz alırlar və bu vasitə ilə də öz əməllərini həyata keçirirlər.\nPsixopatlar gördükləri heç bir pis işdən peşmanlıq hissi keçirməzlər.Onlar günahkarlıq hissi yaşamırlar.Bu səbədən də psixopatlar daima günahlarını yanındakların üstünə atır və yükü onların üstünə qoyurlar.\nPsixopatlar özləri haqqında həddindən çox yüksək fikirdə olurlar.Onların fikrində ətrafdakı insanların hamısından artıqdırlar.\nPsixopatlar insanlara yuxarıdan aşağı baxır,heç kimi bəyənmirvə insanlarla əda ilə danışırlar.Onlar ətraflarında hər kəsi – hətta onları sevənləri belə asanlıqla ələ verir və xərcləyirlər.\nƏgər ətrafınızda belələri varsa o zaman sizinlə xoş rəftarına çox da inanmayın, ondan uzaq durun!\n"Ətrafınızda olan psixopatları tanımaq istəyirsinizsə o zaman mütləq oxuyun!" haqqında müzakirə


DİQQƏT ! Yuxuda pişik görmüsüzsə ..Ağır xəstəlik gözləyir - xanimlar ucun qadin xeberleri\nYuxusunda pişik görən adamın, qadın və kişi cinsiyyətinə malik olmasına görə yuxunun təbirləri dəyişir. Əgər bu yuxunu görən adam bir kişisə, bu kişinin normal həyatında diqqətsiz bir şəxsiyyətə sahib olduğu, ətrafındakı yoldaşlarını və kəsləri asanlıqla aldada billəcəyi, hiyləgər bir quruluşa sahib olduğu; iki üzlü bir xarakterə və səmimiyyətsizliyini yozulur. Əgər yuxunu görən adam bir qadın isə bu qadının bir körpə sahibi olacağı, yoldaşından ötəri bir sıra çətinliklərin içinə düşə biləcəyi ya da ətrafınızda dost bildiyi düşmənlərin ola biləcəyi deyilir. Əgər bu yuxunu görən adam gerçək həyatında hal-hazırda bir övlada sahibsə, uşağına həddindən çox daraltıcı təhsildə olduğuna və uşağını böhrana salacaq hərəkətlər sərgilədiyinə işarədir. Ümumi olaraq edilən şərh görə isə yuxusunda pişik görən insanların həyatlarına riyakar vasıftaki insanların girəcəyi və hər hansı bir mövzu haqqında bir mənfilik və ümidsizlik yaşayacaqları şəklindədir.\nYuxuda bir pişik tərəfindən çırmaqlamaq: Yuxusunda bir pişik tərəfindən tırmalandığını görən bir adamın həyatında özünə qarşı ciddi mənada bir düşmənlik bəsləyən bir adamın olduğuna və bu düşmənçiliyini da çox açıq bir şəkildə müəyyən etdiyinə işarədir. Ancaq bu düşmənin özünü bu qədər açıq şəkildə müəyyən etməsi yaxşı kimi görünsə də yuxu sahibinin o adamdan gələ biləcək təhlükələrə qarşı özünü qoruması lazım olduğu deyilməkdədir.\nYuxuda bir pişiyin hücumuna məruz qalmaq: Əgər yuxunuzda bir pişiyin sizə hücum görürsünüzsə və bu dişinin cinsiyyəti kişisə, sizin normal həyatda ağır bir xəstəlik keçirəcəyinizə işarə göstərilməkdədir. Ya da hücumu edən pişik bir az vəhşi bir kediyse və yenə cinsiyyəti kişisə xəstəliyinizin daha da şiddətli olacağı deyilir.\nYuxuda pişik sürtünməsi görmək: Yuxusunda bir pişiyin özünə sürtündüğünü görən adamın gerçək həyatında, həyatında olan insanlara çox günahsız və avamca yaxınlaşdığı; bu insanların heç bir səhvini görmədiyinə işarə edilməkdədir. Yuxu sahibinin bu qədər qarşılıqsız yaxşı niyyətlə və xoşgörüşlə yaxınlaşdığı kəslərdən yaxın zamanda bir nankorluq görəcəyi rəvayət edilməkdədir. Bu tip kandırılmalara və mənfi hərəkətlərə qarşı kəslərin özünü qoruma altına alması təklif olunur.\nYuxuda qara pişik görmək: Yuxusunda quru pişik görən adamın xüsusilə ailə həyatında böyük problemlər və ciddi müzakirələr yaşanmasına səbəb olacaq bir adamın olduğuna, yuxunu gördükdən sonra yaxın zaman içərisində əgər ki bu adamın qardaşları varsa qardaşlarıyla böyük problemlər yaşayacağına və bu səbəbləri yaradan adam hər kəs xana ətrafından ən yaxın zamanda uzaqlaşdırılması lazım olduğuna rəvayət edilməkdədir.\nYuxuda doğuran pişik görmək: Yuxusunda bir pişiyin doğum etdiyini görən adamın, normal həyatında iş mövzularında çox yüksələcəyi, bu yükselişten sonra qarşısına bir çox problemin çıxacağı və bu problemlərin adamın başını çox ağrıtacağı ancaq bunlarla pes etmədən döyüşdükdən sonra mütləq hüzura çatacağı rəvayət edilməkdədir. Digər tərəfdən əgər adamın çox çox istədiyi bir iş varsa səylərinin qeyri-kafi olduğuna və daha çox işinə ehtiyacı olduğuna səbəb göstərilir.\nYuxuda pişik qanı görmək: Yuxusunda pişik qanı görən bir adam, bir iş sonrasında bəzi problemlər yaşayacaq və bəzi zərərlərə sahib olacaq şəklində yorumlar etməkdədir. Çətin günlər keçirilməsinin ardından adamın ətrafından birinin yuxu sahibinə bu çətinlikli proseslərində kömək edəcəyi və işlərin bir anda nizama girib maddi mənəvi ferahlamaların yaşanacağı deyilməkdədir. Bunun xaricində daha yaxşı bir qərara gedər daha yaxşı bir işə sahib olunacağı və bütün çətinliklərin geridə buraxılacağı deyilməkdədir.\nXəbərlər Baxılıb: 169936 Tarix: 03 noyabr 2016\n"Rəqqasə Sevda qızımı boşatdırıb, ailə qurub" -ƏRİNİN EKS QAYNANASINDAN ŞOK İTTİHAMLAR -FOTOLAR\nTanınmış müğənni Sevda Sanaliyevanın həyat yoldaşının birinci ailəsi olduğu hər kəsə məlumdur. Birinci evliliyinə son verib, müğənni S. Sanaliyeva ilə ailə quran Cəmil bəyin valideynləri və ilk həyat yoldaşı Lalə xanım b\nŞokoladın insanı xoşbəxt etdiyi və sağlamlığa bir çox faydasının olduğunu bilirik. Bəs şokolad yeyərkən orqanizmdə baş verən dəyişiklikləri bilirsinizmi?. qadınsaytı.az bildirir ki, -ın bu yazısında yuxarıdakı suala cava\nsonxeber.az makiyaj etmek qaydalari qis geyimləri 2021 qaşların formalari quru yemekler sağlamliq zoğal mürəbbəsi hazırlanması düşüncə dərsi kosmetika ramin nabran bu gece yata bilmirem darıxıram


Vətəndaş elmi 4.0-ın təhsil prosesinin inkişafına təsiri tədqiq edilir - Xəbərlər - IKT\nVətəndaş elmi 4.0-ın təhsil prosesinin inkişafına təsiri tədqiq edilir 02.07.2021 13:47 / Konfranslar, İclaslar\nAMEA İnformasiya Texnologiyaları İnstitutunda 3 saylı şöbənin “Vətəndaş elmi 4.0-ın təhsil prosesinin inkişafına təsirinin tədqiqi” mövzusuna həsr edilmiş onlayn elmi seminarı keçirildi.\nMəruzəni şöbənin əməkdaşı Nərgiz Verdiyeva təqdim edərək elm və təhsilin inteqrasiyasının əsas istiqamətlərindən birinin alimlərin təhsildə, müəllim və tələbələrin isə elmi tədqiqatlarda iştirakının artırılmasından ibarət olduğunu diqqətə çatdırdı. Bildirdi ki, elmi biliklərin eksponensial artımı təhsilin keyfiyyətinin yaxşılaşmasına səbəb olur: “Təhsildə də öz növbəsində, yeni əldə olunan biliklər əsasında elmi mühit üçün kadr hazırlığı həyata keçirilir. Beləliklə, elm və təhsil qarşılıqlı əlaqəlidir”.\nSonra məruzəçi vətəndaş elmi, onu xarakterizə edən xüsusiyyətlər, vətəndaşların vətəndaş elmində iştirakı modelləri haqqında şəkil və qrafiklər əsasında ümumi məlumat verdi.\nO, vətəndaş elminin təhsillə qarşılıqlı əlaqəsindən söhbət açdı. Qeyd etdi ki, vətəndaş elmində iştirak edən hər bir şəxs eyni zamanda təlim prosesində də iştirak edir. Bu, alimlərin təkcə vətəndaş elmində iştirakı üçün zəruri olan bacarıqların əldə olunmasından deyil, eyni zamanda elmi konsepsiyaların yaxşı başa düşülməsinə kömək edir. Vətəndaş elmi 4.0-ın təhsillə inteqrasiyası formal və qeyri-formal istiqamətlərdə həyata keçirilə bilər.\nN.Verdiyeva təhsil 4.0-ı müəyyən edən əsas hərəkətverici qüvvələr kimi müəllimlərin səlahiyyətlərinin artırılmasını, yeni qiymətləndirmə metod və proseslərini, immersiv təcrübəni, zaman və məkan müxtəlifliyini, adaptiv təlimi nümunə göstərdi.\nDaha sonra məruzəçi vətəndaş elmi 4.0-ın tələbələr üçün üstünlüklərindən bəhs etdi. Bildirdi ki, bu üstünlüklərə kollektiv əməkdaşlıq, təfəkkür qabiliyyətinin inkişaf etdirilməsi, elmi metodların tətbiqi ilə tanışlıq, sosial vərdişlərin yaxşılaşdırıması daxildir. Ənənəvi tədrislə müqayisədə aktiv tədris tələbələrin müvəffəqiyyətini artırır.\nN.Verdiyeva diqqətə çatdırdı ki, aparılan araşdırmalar göstərir ki, vətəndaş elmində istifadə olunan Industry 4.0 həlləri zamanla daha geniş tətbiq taparaq təhsil mühitinə inteqrasiya olunacaq. Dövrümüzdə informasiya texnologiyaları sahəsində artan tərəqqi, eləcə də Industry 4.0 həllərinin verdiyi imkanlar vətəndaş elminin e-elmin yeni bir istiqaməti kimi formalaşmasında mühüm rol oynayacaq.\nSonda mövzu ətrafında fikir mübadiləsi aparıldı, suallar cavablandırıldı. Şöbə müdiri Təhmasib Fətəliyev çıxış edərək məruzəyə dair fikirlərini səsləndirdi, müvafiq istiqamətdə tədqiqatların davam etdirilməsi ilə bağlı tövsiyələr verdi.


Biləsuvarda iki şəhidin doğum günü qeyd edilib - FOTOSizinxeber.az – Azərbaycan Xəbərləri\n13 Nisan 2021 - 15:53\nBiləsuvarda iki şəhidin doğum günü qeyd edilib – FOTO\n13 Fevral 2021 - 23:21\nBiləsuvar rayonunda Vətən müharibəsində şəhid olmuş iki hərbçinin doğum günləri qeyd edilib.\n“Report”un Muğan bürosu xəbər verir ki, onlar Xəyal Nuri və Osman Bayramovdur.\nXəyal Şakir oğlu Nuri 1997-ci il fevralın 12-si Biləsuvar rayonunun Ağayrı kəndində dünyaya gəlib. Orta təhsilini doğulduğu kənd məktəbində alıb. Daha sonra həqiqi hərbi xidmətdə olub. Bundan sonra müddətdən artıq xidmət edən hərbi qulluqçu kimi ordu sıralarında xidmətə başlayıb.\n44 günlük Vətən müharibəsinə ilk günlərdən qatılıb. Cəbrayıl və Füzuli rayonları istiqamətində gedən döyüşlərdə iştirak edib. Füzuli istiqamətində gedən döyüşlərdə qəhrəmancasına şəhid olub. Şəhid hərbçi Xəyal Nuri 4 noyabr 2020-ci ildə Biləsuvar rayonu Ağayrı kənd qəbiristanlığında dəfn olunub.\nO, ölümündən sonra Azərbaycan Prezidenti, Müzəffər Ali Baş Komandan İlham Əliyev tərəfindən “Vətən uğrunda”, “Cəbrayılın azad olunmasına görə” və “Füzulinin azad olunmasına görə” medalları ilə təltif edilib. Şəhidimiz subay idi.\nOnun doğmaları şəhidi ziyarət ediblər, məzarı önünü tər çiçəklər düzüblər. Şəhidin ruhuna dualar oxunub. Vətən müharibəsində qəhrəmancasına şəhid olmuş Osman Bayramov yaşasaydı, bu gün 34 yaşını qeyd edəcəkdi.\nDigər şəhid Bayramov Osman Zeyqəm oğludur. Mərhum 13 fevral 1987-ci ildə Biləsuvar rayonunun Ağalıkənd kəndində anadan olub. Vətən müharibəsi başlayanda Osman müddətdən artıq hərbçi kimi Vətənə xidmət edirdi.\nFüzuli uğrunda gedən döyüşlərdə qəhrəmancasına şəhid olub. O, doğulduğu kənd qəbiristanlığında torpağa tapşırılıb. Göstərdiyi şücaətlərə görə, Azərbaycan Prezidenti, Müzəffər Ali Baş Komandan İlham Əliyev tərəfindən Osman Bayramov ölümündən sonra “Vətən uğrunda” və “Füzulinin azad olunmasına görə” medalları ilə təltif edilib.\nŞəhidimiz ailəli idi, iki qız övladı yadigar qaldı. Bu gün şəhidimizin məzarını ziyarət edən doğmaları və tanışları onun ruhuna dualar oxuyublar. Osmanla bağlı xoş xatirələrini bölüşüblər.\nOxu.az - Biləsuvarda iki şəhidin doğum günü qeyd edilib - FOTO\nKəlbəcərin azadlıq mübarizəsi “Haber Global”ın efirində – VİDEO\nBütün xəbərlər, MüharibəRey Kərimoğlu: “Partlayışın dalğası məni göyə atdı, elə bil ayaqlarımı itirdim”\nBütün xəbərlər, MüharibəŞuşada “İskəndər” raketinin qalıqlarının tapılması xəbəri Türkiyə telekanalında – VİDEO\nBütün xəbərlər, MüharibəFüzuli rayonunun Divanalılar kəndinin görüntüləri – VİDEO


Etibar Erkin sirri | Azadliq\nHome MƏDƏNİYYƏT Etibar Erkin sirri\nEtibar Erkin sirri\nOnu kimlərin və nəyə görə qətlə yetirdiyini söyləməyə qorxurlar\nOnu 1999-cu ilin yanvarında, öz evində qətlə yetirdilər. Iki oğlu ilə birlikdə. Qətli “Ceyşullah” adlı kimsəyə bəlli olmayan bir dini sektanın üzərinə atıb, bir-iki nəfəri həbs etdilər. Amma yaxınları və bu prosesi izləyənlərin heç biri bu adamları qatil kimi qəbul etmədi. Üstündən 6 il keçəndən sonra – 2005-ci ildə başqa bir quldur dəstəsi zərərsizləşdirilib həbsə atılanda Etibar Erkinin doğmaları barmaqlarını həmin qrupun üzərinə tuşlayaraq, “Etibarı bu adamlar qətlə yetiriblər” dedilər. Bu, Hacı Məmmədovun dəstəsi idi.\n1999-cu ildə istintaqçılar Etibar Erkinin qatillərini axtaranda istintaqçı olmayanlar da yaxşı bilirdilər ki, Etibar Erkinin ölümündə çox dərin müəmmalar var. Bayılda – evlərin az qala, iç-içə olduğu bir məhəllədə Etibar kimi fiziki cəhətdən möhkəm olan bir adamı, üstəlik peşəkar idmançı olan iki gənc oğlu ilə bir yerdə səssiz-küysüz öldürüb aradan çıxmaq mümkün olan iş deyildi. Ata övladlarını, övladlar isə atalarını dünyalar qədər istəyirdilər. Onlar qatillərə elə-belə can verməzdilər. 10 nəfərdən üçü-dördü ölərdi, ən azı.\nEtibar Erkini və oğlanlarını sakitcə, səssiz-küysüz öldürmək üçün qatillərin arasında qətlə yetirilənlərin dərin ehtiramını qazanan birisi olmalı idi. Hacı Məmmədovun dəstəsində isə belə bir adam var idi. Bu adam Etibar Erkinin övladlarının dayısı idi.\nHacı Məmmədovun dəstəsinin cinayət modeli hər kəsə yaxşı bəllidir. Bu dəstə Etibarın qətli ilə bağlı sifarişi nə üçün və kimdən almalı idi?\nBu, Etibar Erkinin qətlə yetirilməsi ilə bağlı hələ üstü açılmamış suallardandır.\nEtibar Erkin Azərbaycanın genofonduna daxil olan mükəmməl insanlardan idi. Ümidsizlərə ümid, xəstələrə şəfa, imansızlara iman təlqin edən parapsixoloq, həkim, filosof, müəllim, ziyalı idi.\nOnu tanıyanların və bilənlərin dolayısı ilə xatirələrinə nəzər salaq:\n20 il Azərbaycandan kənarda yaşayan parapsixoloqÿ Şahsəddin Imanlının yenidən vətənə dönüşünə, özünün dediyinə görə, təxminən 3 il əvvəl baş vermiş hadisə səbəb olub. “Mediaforum” saytının əməkdaşı ilə söhbətində Ş.Imanlı bildirib ki, o, Qobustanda, Ağrı dağında, Naxçıvandakı Əshabi-Kəhfdə yaşayan müqəddəs ruhların çağırışını eşidib: “Nəsillərin çağırışına qoşuldum. Telepatik yolla onlarla transda oldum. Bir qədər sonra Azərbaycana qayıtdım – Qobustana, Atəşgaha getdim. Məşhur parapsixoloq, ekstrasens Etibar Erkin həmişə deyərdi ki, xalq çətin vəziyyətə düşəndə ulu babaların, müqəddəs insanların ruhu kimlərisə köməyə çağırır. Həmin insanlar arasında mənəvi liderlər yetişdirilir”.\nŞahsəddin Imanlı bu epizodda Etibar Erkini dolayısı ilə xatırlayır, amma söhbətin gedişində sanki, bu təsadüfi xatirədən qopa bilmir: “Belə bir təkliflə çıxış etmişəm və düşünürəm ki, gələn ilin yanvarından təklifimi rəsmiləşdirəcəm. Azərbaycanda parapsixologiya elminin əsaslarını qoymağın vaxtı çatıb. Etibar Erkinin yaratdığı mərkəzdən heç nə qalmayıb. Parapsixologiya elminin tarixi çox qədimdir. Parapsixologiya insanlarda olan xəstəlikləri, min illərlə mövcud olmuş problemləri görür və çözür. Müalicə üsulunda gözəgörünməz enerjidən istifadə olunur…”\n10-15 il əvvəl Bakıda Etibar Erkinin yaratdığı məşhur Ekstrasenslər Ittifaqının qapısını minlərlə adam tanıyırdı. O deyirdi ki, “bu, bizim millətin ekstrasensual imkanları ilə fərqlənən insanlarının mərkəzləşdiyi, millətimiz üçün müsbət enerjilərin səfərbər edilməsinə görə yaradılan bir ocaqdır”. Etibar deyirdi ki, “ekstrasens fövqəladə duyum deməkdir, amma Allahı tanımayan, Onu sevməyən insanlar bu duyğunun kənarındadırlar…”\n1991-ci ildə tanınmış ekstrasens, mərhum Etibar Erkin Azərbaycan Xalq Biliciləri və Ekstrasensləri Ittifaqı yaratmışdı. Ittifaqın fəaliyyəti genişlənərək 1997-ci ildə Bədən Tərbiyəsi Institutunun nəzdində Parapsixologiya və Teologiya Institutunda təşəkkül tapsa da, ekstrasensin qətli bu istiqamətdə bütün işlərə son qoydu. Azərbaycanda niyə öncəgörənlərin birliyi yaradılmır? E.Erkin qətlə yetirildikdən sonra öncəgörənlər üzə çıxmağa, aktiv fəaliyyətlə məşğul olmağa ehtiyat edirlərmi?\nHazırda E.Erkinin bir çox tələbəsi Azərbaycandan kənarda fəaliyyət göstərir, buna da səbəb onlara ölkəmizdə şəraitin yaradılmamasıdır. Etibar Erkindən sonra elə bir mütəxəssis olmadı ki, bu işi davam etdirsin. O, çox işlər görəcəkdi, amma onu qətlə yetirənlər buna imkan vermədi. Etibar Erkin astrologiyanın müxtəlif bölümləri, telepatiya, telekinez, rəqəmşünaslıqla bağlı Rusiyadan mütəxəssislər dəvət etmək niyyətində idi. Lakin onun bütün arzuları kimi bu ideyası da yarımçıq qaldı. Hazırda onun tələbələri Türkiyədə və Avropanın müxtəlif ölkələrində bu işlə məşğul olur. Çünki onların Azərbaycanda fəaliyyətinə şərait yaradılmır.\nEkstrasenslər Ittifaqı nəyə lazımdır?\nEkstrasenslər hərəsi bir sahə üzrə ixtisaslaşırlar. Amerikalı Edqar Keys yeraltı metal, hətta qızıl yataqlarının kəşfində dövlət orqanlarına köməklik göstərmiş, əvəzində heç nə almamış, özünün müəllimlik maaşıyla kifayətlənmişdi. Dahi ekstrasenslər bu peşədən pul qazanmaq üçün istifadə etmirlər. Təmənna güdməməkdə Edqar Keysə bənzər bilici Azərbaycanda da vardı. Etibar Erkin idi o. Xəstələrdən biri sağalmağına görə təzə bir mənzilin açarlarını hədiyyə etmişdi ona, götürməmişdi. Azərbaycanın yeganə ən böyük bilicisi idi Etibar Erkin, iki oğlu ilə birlikdə qətlə yetirdilər onu.\nBioenergetik-fitoterapevt, xalq təbabəti vasitəsilə bir sıra xəstəlikləri müalicə edən R.Cərullayev Etibar Erkini belə xatırlayır: “Parapsixologiyadan anlayışı olmayanlar bilməlidirlər ki, ekstrasenslər fəlakətlə nəticələnən bir çox hadisələrin qarşısını ala bilərlər. Bunu sübut etmək üçün yüzlərlə deyil, minlərlə dəlil var. Bir vaxtlar mərhum Etibar Erkin 1990-cı il yanvarın ikinci yarısında Bakıda böyük faciələr olacağını proqnozlaşdırmışdı. Təəssüf ki, buna əhəmiyyət verən olmamışdı. Bilirsiz, dünya çapında ekstrasens fitri həssas adam kimi qəbul olunur. Hesab edirəm ki, dərin biliyi və elmi potensialı olan hər kəs bunu bacarar”.\nEtibar şəxsi münasibətləri sədaqət üzərində quran adam idi. Sədaqət və təmənnasız dostluq. Bizim günlərdə qıtlığı yaranan insani keyfiyyətlər. Dost ən ağır gün üçün dostdur. Uzaq 80-ci illərlə bağlı başqa bir söhbətdə, yenə də tamamilə təsadüfi olaraq xatırlanan bir an. Bu dəfə yazıçı Əbülhəsən Ələkbərzadənin nəvəsinin dilindən:\n“Gözümü dünyaya açandan evimizdə məşhur adamları görmüşəm – Ilyas Əfəndiyev, Elçin Əfəndiyev, Rəsul Rza, Nigar xanım… Bunlar babamın dostlarıydı. Atamın dostları isə fərqliydilər. Hər gün bizdəydilər, yemək-içmək. Atam tutulana qədər… Sonra heç birini görmədim. Bircə rəhmətlik Etibar Erkindən başqa (ona əmi deyirdik).\n– Bəs hər şeyi öncə görən Etibar Erkin Çingizə bir şey deməmişdi?\n– Niyə deməmişdi? Zəng eləmişdi ki, mən gəlincə evdən çıxma. O da çıxmaq istəmirdi, üzə düşüb getdi. Ümumiyyətlə, Etibar Çingizi çox bəlalardan qurtarıb. Onu da deyim ki, türməyə düşəndə hamı deyirdi, pul verin, qurtarsın. Ancaq Etibar dedi ki, onu türmədən heç nə qurtara bilməz”.\nLukaşenko da Əliyevsayağı davrandı\nDərnəgüldəki sahibkarlar təlaş içində


Satılır 4 otaqlı 160 m2 yeni tikili Səbail r.\nElanın kodu: 418914\nBaxış sayı: 320 Elanın tarixi: 16.05.2018\nŞəhərimizin ən gözəl yerində, Şəhərin mərkəzində, Səbail rayonunda yerləşən luks yaşayış binasında məənzil təklif olunur. Bina 18 mərtəbəlidir və tam kupçalaşdırılıb.Mənzil binanın 10cu mərtəbəsində yerləşir.4 otaq, 160 kv.m. sahəni əhatə edir.Müasir üslubda təmir olunub. Bahalı mebellərlə təchiz olunub və bütün mebelləri ilə birlikdə satılır.Mərkəzləşdirilmiş istilik sistemi var. Möhtəşəm şəhər görüntüsü var.\nÜnvan: Bakı şəhəri, X. Səfərəliyeva küçəsi


Milli Qurtuluş Günü ərəfəsində Əmək və Əhalinin Sosial Müdafiəsi Nazirliyi Qarabağ müharibəsi əlillərinə 50 ədəd “Xəzər” markalı minik avtomobili təqdim edib.\nCebhe.info xəbər verir ki, Azərbaycan Respublikası Prezidentinin göstərişi ilə verilən avtomobillər müharibə əlillərinin sevincinə səbəb olub. Onlar bildiriblər ki, avtomobillərin Milli Qurtuluş Günü ərəfəsində təqdim olunmasını bayram hədiyyəsi kimi qəbul edirlər. Müharibə əlilləri göstərilən yüksək qayğıya, ümumillikdə əlilliyi olan insanların bütün sahələrdə qayğı il əhatə olunmaları üçün aparılan işlərə görə Prezident İlham Əliyevə minnətdarlıqlarını ifadə ediblər.\nAvtomobillərin təqdim edilməsi tədbirində nazirliyin Aparat rəhbəri Hidayət Abdullayev nazirliyin rəhbərliyi adından tədbir iştirakçılarını 15 İyun - Milli Qurtuluş Günü münasibətilə təbrik edib.\nH. Abdullayev bildirib ki, 1993-cü ilin 15 iyununda ümummilli liderimiz Heydər Əliyevin xalqın iradəsi ilə respublikamıza rəhbərliyə qayıdışı Milli Qurtuluş Günü kimi müasir tariximizin şərəfli səhifəsinə çevrilib. Bu qayıdışdan sonra Azərbaycanın dövlət müstəqilliyi bütün təhlükələrdən xilas olaraq ildən-ilə güclənib, ölkəmiz uzunmüddətli inkişaf yoluna qədəm qoyub. Eyni zamanda, həssas qrupların, o cümlədən müharibə əlillərinin, şəhid ailələrinin sosial müdafiəsinin gücləndirilməsinə, eləcə də müharibə əlillərinin, şəhid ailələrinin mənzillə, müharibə əlillərinin minik avtomobilləri ilə təminatı proqramlarına başlanılıb.\nH.Abdullayev deyib ki, Azərbaycan 2003-cü ildən Prezident İlham Əliyevin rəhbərliyi ilə bütün sahələrdə sürətli inkişaf yolu keçib:\nAparat rəhbəri 2018-ci ildə şəhid ailələrinə və Qarabağ müharibəsi əlillərinə nəzərdə tutulduğundan 3 dəfədən çox olmaqla 626 mənzil, bu vaxtadək isə 6654 mənzil təqdim edildiyini, cari ildə bu kateqoriyadan olan vətəndaşlara azı 800 mənzil veriləcəyini bildirib.\nTədbirdə çıxış edən ictimai təşkilatların rəhbərləri şəhid ailələrinə və müharibə əlillərinə dövlət qayğısının artırılması istiqamətində tədbirlərin getdikcə gücləndirilməsindən razılıqlarını ifadə ediblər.\n82 nəfər əvvəlki işinə bərpa olundu\nMDB-də ən çox pensiyanı Azərbaycandakılar alır: Nazir belə deyir\nSosial yardım dəllalları: Bir nəfər 170-dən artıq şəxsə yardım alıb\nNazir pensiya islahatını anons etdi\nÖvladlığa verilmə qaydaları dəyişir: Araşdırma 6 ay sürəcək\nƏməyimiz qorunacaq - Nazir vəd etdi


Ətraf mühiti qorumaq gələcəyə qayğıdır - serqqapisi.az\nNəşr edilib 11.02.2020 09:06 |\nQloballaşan dünyamızda iqtisadi münasibətlərin sürətli inkişafı insanların rifah halını yaxşılaşdırsa da, təəssüf ki, müasir texnoloji tərəqqi əsrində ən ali varlıq sayılan bəşər övladının etinasızlığı böyük ekoloji problemlərin yaranmasına səbəb olur. Ümumbəşəri bəlaya çevrilən ekoloji problem isə sərhəd tanımayaraq hamımızın ümumi evi sayılan dünyamızı bütünlüklə əhatə edir və hər kəsi düşündürür. Buna görə də belə problemlərin həlli qlobal xarakter daşıyır.\nAzərbaycan dünya ölkələri içərisində bu vacib məsələnin həllində hər zaman qabaqcıl mövqe göstərib. Ötən dövrdə Azərbaycanla bir sıra beynəlxalq təşkilatlar arasında ekoloji problemlərin həllinə dair mühüm sazişlər imzalanıb. Belə ki, planetin mövcud təbii sərvətlərindən, bitki və heyvan ehtiyatlarından, sudan, atmosferdən, torpaqdan səmərəli istifadə edilməsi, onların qorunması, bərpası məqsədilə əməkdaşlığın qurulması və dövlətlərarası birgə fəaliyyətin təmin edilməsi üçün ölkəmiz, ümumilikdə, 25-dən çox ekoloji konvensiyaya qoşulub.\nZəngin təbiəti, biomüxtəlifliyi ilə seçilən Naxçıvan Muxtar Respublikasında da əlverişli ekoloji mühitin yaradılması sahəsində ardıcıl tədbirlər görülür. Diyarımızdakı təbiət abidələrinin, bitki və heyvan ehtiyatlarının qorunması və bərpa edilməsi əlverişli ekoloji mühitin formalaşdırılmasında mühüm amildir. Bu məqsədlə xüsusi mühafizə olunan təbiət əraziləri yaradılıb. 1969-cu ildə Ordubad Dövlət Təbiət Yasaqlığı, 2003-cü ildə Akademik Həsən Əliyev adına Ordubad Milli Parkı, Şahbuz Dövlət Təbiət Qoruğu, 2005-ci ildə “Arazboyu”, 2009-cu ildə isə “Arpaçay” Dövlət Təbiət yasaqlıqlarının yaradılması diyarımızda ekoloji tarazlığın və biomüxtəlifliyin qorunmasına, bir sözlə, ətraf mühitə qayğıya nə dərəcədə önəm verildiyini təsdiq edir. Prezident cənab İlham Əliyevin 2009-cu il 25 noyabr tarixli Sərəncamı ilə Akademik Həsən Əliyev adına Zəngəzur Milli Parkının yaradılması isə təbiəti mühafizə ilə bərabər, ekoturizmin inkişafına da əlverişli imkanlar açıb.\nGörülən işlərin nəticəsidir ki, beynəlxalq ekoloji təşkilatlar tərəfindən muxtar respublikada həyata keçirilən tədbirlər yüksək qiymətləndirilir. Belə ki, muxtar respublika ərazisinin 27 faizdən çoxunun xüsusi mühafizə olunması, fauna ehtiyatlarının qorunması məqsədilə ova qadağaların qoyulması, yaşıllıqların artırılması sahəsində görülən işlər nüfuzlu təşkilat və ekspertlər tərəfindən nümunə kimi qəbul edilir. Yeri gəlmişkən vurğulayaq ki, muxtar respublika ərazisinin 27 faizə qədəri xüsusi mühafizə olunan təbiət ərazilərinə daxil edilməsi özlüyündə mühüm bir göstəricidir. Müqayisə aparsaq, görərik ki, inkişaf etmiş ölkələrdə bu göstərici yalnız 15 faizə qədər təşkil edir.\nTəbiidir ki, kəskin kontinental iqlim şəraiti muxtar respublika ərazisində yaşıllıqların təbii imkanlar hesabına artmasına mənfi təsir göstərir. Buna görə də son illər meşələrin qorunması ilə bərabər, yeni yaşıllıqların, meyvə bağlarının salınması istiqamətində mühüm işlər görülür. Bu tədbirlərin əsası ulu öndərimizin 1991-1993-cü illərdə Naxçıvan Muxtar Respublikası Ali Məclisinin Sədri işlədiyi dövrdə qoyulub. Həmin illərdə blokadanın çətinliklərinə baxmayaraq, ümummilli liderimizin səyi nəticəsində ağacəkmə kampaniyaları keçirilib, suvarma şəraitinin yaxşılaşdırılması işlərinə başlanılıb, təbiətin, yaşıllıqların qorunması və bərpası işlərinə diqqət artırılıb. Ulu öndərimizin bu istiqamətdə apardığı işlərin sonrakı illərdə də uğurla davam etdirilməsi nəticəsində muxtar respublikanın flora ehtiyatları dəfələrlə artıb. Müqayisə üçün qeyd edək ki, 1995-ci ildə muxtar respublikada yaşıl örtük 0,6 faiz idisə, ötən dövrdə həyata keçirilən ekoloji tədbirlər nəticəsində bu, 24 faizə çatdırılıb.\nYaşıl örtüyün, meşələrin ərazisinin genişləndirilməsi həm də fauna zənginliyinə zəmin yaradır. Yaşıllaşdırma tədbirləri ilə yanaşı, ova qadağaların qoyulması Naxçıvanda faunanın da zənginləşməsinə, nəsli tükənməkdə olan nadir heyvan və quş növlərinin qorunmasına və sayının çoxaldılmasına səbəb olub.\nNaxçıvan Muxtar Respublikası Ekologiya və Təbii Sərvətlər Nazirliyi ətraf mühitin və ekoloji tarazlığın qorunması istiqamətində ardıcıl tədbirlər həyata keçirir. Ekoloqlar muxtar respublika ərazisində mütəmadi monitorinqlər aparır, nəticələrə uyğun ekoloji, bərpa və maarifləndirici tədbirlər görürlər. Bu işlər ilboyu mövsümi xarakter alaraq həyata keçirilir. Heyvanlar aləminin mühafizəsinə təbii ki, qış aylarında daha çox zərurət yaranır. Topraq sahəsinin və bitki örtüyünün qarla örtülməsi bir çox heyvanlar üçün yem əldə olunmasında müəyyən çətinliklər törədir. Qış mövsümündə xüsusi mühafizə olunan təbiət ərazilərində bilavasitə heyvanların sıx məskunlaşdığı və eyni zamanda miqrasiya etdiyi ərazilərdə biotexniki tədbirlər həyata keçirilir. Nazirlikdən aldığımız məlumata görə, hazırda xüsusi mühafizə olunan təbiət ərazilərində flora və faunanın qış aylarında qorunması, heyvan və quşların yemə olan tələbatlarının qismən ödənilməsi üçün tədbirlər davam etdirilir. Bu məqsədlə 1000 kipdən artıq qaba yem, 1700 kiloqram daşduz tədarük edilib. Toplanmış qaba yem və daşduz vaxtlı-vaxtında müvafiq sahələrə daşınıb zəruri olan yerlərə yığılır. Bu isə vəhşi faunanın qış fəslindən sağlam çıxmasına münbit şərait yaradır. Biotexniki tədbirlərin keçirilməsi üçün yerlər mühafizə işçiləri tərəfindən əvvəlcədən müəyyənləşdirilir. Əsasən, vəhşi heyvanların miqrasiya etdiyi ərazilər seçilir. Bu da onların bir ərazidən digər ərazilərə köçməsinin qarşısını alır.\nBöyük təbiətşünas-alim, akademik Həsən Əliyev deyirdi: “Təbiətin keşiyini çəkmək üçün söz silahının gücündən istifadə etmək lazımdır”. Doğrudan da, bu belədir. Ekoloji təhlükəsizliyin təmin olunmasında bizim hər birimiz yaxından iştirak etməliyik. Buna görə də insanlar arasında mütəmadi maarifləndirici tədbirlərin keçirilməsi vacib məsələdir. Naxçıvanda bu amil nəzərə alınaraq aparılan işlərin nəticəsi isə göz qabağındadır. Bütün muxtar respublika sakinləri illərdir, təbiətin qorunması işlərində yaxından iştirak edir, yaşıllıqlar salır, ekoloji tarazlığın bərpa olunmasına öz töhfələrini verirlər.\nHər birimizdə ətraf mühiti qoruma mədəniyyətinin, şüurunun olması dünyamızın bu günü və sabahı üçün çox əhəmiyyətlidir. Sağlam bir dünyada yaşamaq üçün sağlamdüşüncəli cəmiyyət formalaşdırmaq şərtdir. Hansı yaşda olmağımızdan, hansı sahədə çalışmağımızdan asılı olmayaraq, hər birimiz bilməliyik ki, təmizliyinə ciddi yanaşmadığımız, əhəmiyyət vermədiyimiz ətraf mühit bizə ancaq ziyan verir. Ona görə də hər kəsin ekoloji mövzuda maarifləndirilməsi lazımdır. Qeyd etdiyimiz kimi, dövlətimiz bu sahədə təşəbbüskarlıq nümayiş etdirərək təbiətin, ətraf mühitin qorunması, bir sözlə, sağlam həyatın təmin olunmasında davamlı işlər görür. Biz də belə işlərdə vətəndaşlıq mövqeyi göstərməklə gənc nəsli bu ruhda böyütməliyik. Övladlarımıza ətraf mühiti qorumaq şüurunu aşılasaq, gələcəyimiz də əmin əllərdə olar.


“İnsanları aldadıb, seçkini hörmətdən salıb...” - "Belə də partiya sədri olar?" - modern.az\n23 Yanvar 2020, 11:00 | AKTUAL\n“İnsanları aldadıb, seçkini hörmətdən salıb...” - "Belə də partiya sədri olar?"\nTanınmış ziyalı, təhsil eksperti, təhsil naziri yanında İctimai Şuranın üzvü Etibar Əliyev 31 saylı Suraxanı ikinci Seçki Dairəsindən deputatlığa müstəqil namizəddir. Etibar müəllimin fikirləri, təklifləri təhsil cameəsində, eləcədə bütövlükdə cəmiyyətdə həmişə böyük maraqla qarşılanıb. Media üçün də əlçatan, jurnalistlərlə çox yaxşı ünsiyyət quran, tirajlı ekspertlərdən biridir.\nModern.az xəbər verir ki, Etibar Əliyev "AzPolitika.info"-ya müsahibəsində seçki kampaniyası, məqsədi, şüarları və atacağı addımlar barədə danışıb.\n- Seçki dairəsinin ərazisində əsasən hansı problemlər var? Seçiciləri narahat edən ən ciddi çətinliklər, həllini gözləyən məsələlər nədən ibarətdir?\n- Seçki dairəsində namizədlərin qeydə alınmasında problem olmadı. Təbliğat və təşviqat işlərində də xeyli sərbəstliyimiz var. Seçki dairəsinin ərazisində problemlər həddindən artıq çoxdur. Liftlər sovetdən qalmadır və istifadə üçün təhlükəlidir. Qaraçuxur və Yeni Günəşlinin yolları bərbad vəziyyətdədir. Evlərin dam örtüyündən şikayət edirlər. Məktəblilərin yolu keçmələri üçün keçid zolaqları yoxdur. Bu dairənin ərazisində yaranmış cari problemlər uzun illər icra hakimiyyətinin başçısı və ərazinin deputatı tərəfindən dinlənilməyib. Mən bu dairəni deputatı olan, lakin deputat üzünə həsrət qalan dairə adlandırardım. Demək olar ki, 30 ildir bu dairənin ərazisində yaşayıram və buraların problemlərini aidiyyatı orqanlar qarşısında deputatdan çox qaldırmışam.\n- Rəqiblərinizdən biri hazırda həmin dairənin deputatıdır. Əgər, millət vəkili öz dairəsində yaxşı işləyibsə, bu mənada onunla mübarizə aparmaq bir qədər çətinləşir. Sizdə durum necədir?\n- Bəli, rəqiblərimizdən biri bu dairənin deputatıdır. (Gülür) Özü də özünü buraxmışlardandır. Bəla burasındadır ki, onun üzünü görən olmayıb. Çox vaxt adı ilə soyadını səhv salırlar. İnsanları aldadıb. İndiki durumda namizədlərin hər biri ondan çox səs toplaya bilər. Seçki marafonu başlayandan indiki günə qədər onun haqqında müsbət fikir söyləyən kimsəyə rast gəlmədim. Onun bu hərəkəti insanlarda seçkiyə nifrət yaradıb. Bu səbəbdən, onu heç kim özünə rəqib saymır. Bizlərə də xeyli çətinliklər yaradıb. İnsanların seçkiyə inamını qaytarmağa çalışırıq. Adam siyasi partiya, dərnək rəhbəri olması ilə qürrələnir. Siz onun “Feysbuk” səhifəsinə baxın. Paylaşmalarını 10-15 nəfərdən çox bəyənən olmur. Belə partiyamı olar? Bu cür imitasiyalarla hakimiyyəti uzun illər aldadıblar. Bizdə siyasi partiyalar seçkinin əngəlinə çevriliblər. Qeyri-Hökumət Təşkilatı rəhbəri kimi sizi əmin edirəm ki, QHT-lərin ölkənin ictimai-siyasi həyatındakı rolu siyasi partiyalardan qat-qat üstündür.\n- Əsas şüarlarınız, vədləriniz nədən ibarətdir?\n- Əsas şüarım və vədlərim bunlardır:\n- Seçicilərdən əsas gözləntiləriniz nədən ibarətdir?\n- Əsas gözləntim qələbədir. Başqalarından fərqli olaraq mənim vəkilim orta məktəb müəllimləri, ali məktəb müəllimləri və elmi işçilərdir. Yəni aydın olan bir elektoratdır. Qapısını döydüyüm bu təbəqədən olan bütün insanların xoş rəftarını görürəm. Bu isə çox böyük qüvvədir və deputat olmaq üçün yetərli səslərdir. Sabahdan fərdi görüşlərdən kütləvi görüşlərə başlayıram. Seçilməsəm belə, xeyli dost qazandım.\n- Seçki günü dairədə ənənəvi metodlar bu dəfə də davam etsə, hansı addımları atacaqsınız?\n- (Gülür) Tövbə qapısı açıqdır. Tövbə edib, yenidən Akademiyadakı işimə qayıdacam...


Bələdçi heyvanlar və əlillər üçün köməkçi vasitələrlə bağlı Uber-in siyasəti necədir? - Uber. Kömək\nUber əlil müştərilərin daşınması ilə məşqul olan ortaq-sürücülərindən bütün mövcud milli və yerli qanunlara əməl etmələrini gözləyir. Ortağın bələdçi-heyvanlarla bağlı qanunlar daxil olmaqla bu cür qanunları pozması Uber ilə bağlağı müqavilənin şərtlərinin pozulması deməkdir.\nMüvafiq olaraq, bələdçi-heyvanlar əlillər üçün xüsusi imkanlarla bağlı qüvvədə olan qanunlara əsasən yerləşdirilməlidir. Bundan əlavə ortaqlar çəlik, qoltuqağacı, qatlanan əlil arabaları və ya digər köməkçi vasitələrdən istifadə edən müştərilərə maksimal şəkildə xidmət göstərməlidir.\nQeyri-qanuni diskriminasiya ilə bağlı bütün daxil olan şikayətlər Uber tərəfindən hadisənin araşdırılması müddətinə ortağın hesabının müvəqqəti dondurulmasına səbəb olacaq. Əlil-müştərilərə qarşı qanun pozuntusu sübut edilərsə, bu, sürücünün həmişəlik Uber platformasından kənarlaşdırılmasına səbəb ola bilər.


Cisimlərin elektron və mexaniki təkrar emalı və onlardan yenidən istifadə qaydaları - Ikkaro\ninisiator tə'siri >> Qabların elektron və mexaniki təkrar emalı\nQabların elektron və mexaniki təkrar emalı\nÜçün yeni bir alt hissəyə başlayırıq Qaytarmaq evlərimizdə olan və atacağımız bütün yararsız görünən cihazlardan və ya dostlarınızın və ya ailənizin bizə verdiyi cihazlardan.\nDisket sürücülərini, uşaq oyuncaqlarını və ya Çin oyuncaqlarını nəzərdə tuturam. Quruducular, termoslar, televizorlar, marşrutlaşdırıcılar, mobil telefonlar və smartfonlar və s. Çıxardığımız zibilin miqdarından, boşa çıxardığımız hər şeydən xəbərsizik ...\nTipik suala cavab vermək istəyirik.\nNə edə bilərəm ...\nNədən istifadə edə bilərəm ...\nOnları sökməyə, fərqli komponentləri tapmağa və hansını nə üçün istifadə edə biləcəyimizi və ya yenidən istifadə edə biləcəyimizi görməyə çalışacağıq.\nBölmələri qismən mexaniki və elektronlaşdırmağa çalışacağıq.\nKömək və ya məsləhət almaqdan məmnunuq.\nBu mənim ən sevdiyim bölmələrdən biridir, həyatımı bir şeyləri ayırmaqla keçirtdim və ikinci, üçüncü və daha çox istifadə etməyə çalışdım. Həqiqətən, təkcə təmir etmək deyil, təkrar istifadə və təkrar emal etmək lazım olduğuna inanıram. Xəbərdar olmağımız və məktəbdə, ailədə gənclərə aşılamalı olduğumuz bir şey. Daha yaxşı bir dünya üçün.\nKöhnə monitoru təkrar emal edin və uçuşu boşaltın\nUzun müddətdir qənaət etmişəm iki zədələnmiş Samtron kompüter monitoru, çünki neçə il əvvəl olduğunu bilmirəm. İlkin fikir birini digərinin hissələri ilə təmir etməyə çalışmaq idi. Amma bu gün artıq bu tip monitora sahib olmağın mənası yoxdur, ona görə də mən onları sökəcəyəm və maraqlı olan hissələri saxlayacağam.\nİlk şey onu açın və bir şeyə toxunmadan əvvəl uçuşu boşaldın ki, o, bizə bir neçə on minlərlə voltluq heç bir boşalma verməsin. Əməliyyat mikrodalğalı kondensatoru boşaltmaq üçün etdiyimiz əməliyyata bənzəyir. Biz onu qısaqapanırıq.\nIkea Lottorp və ya Klockis saatının sökülməsi\nBuna Löttorp ya da Klockis deyirlər, düşünürəm adı dəyişdirdilər və sadə bir saat, siqnalizasiya, taymer və termometrdir Ikea'da 4 və ya 5 avroya satdığı. Birində 4. Mətbəxlərdə, otaqlarda və s.-də olması idealdır. Bu saatla əlaqəli yaxşı cəhət əlçatandır, iş rejimləri arasında keçid etmək olduqca asandır, sadəcə saatı döndərməlisiniz. Beləliklə, döndüyünüz zaman fərqli ölçülər ekranda görünəcəkdir. Qızlarım tutanda dəli olurlar. Hər növbədə səs çıxır və fərqli bir rəngli bir işıq yanır :)\nÜmumiyyətlə onları sökmək üçün əşyalar almıram, həmişə zibil qutusuna və ya təkrar istifadə olunan bir şeydən istifadə edirəm, amma bu dəfə müqavimət göstərə bilmədim. Əlində tutaraq çox maraqlandım. Arduino ilə ekranı istifadə edə biləcəyəmmi? İstiliyi ölçmək və mövqedəki dəyişikliyi aşkar etmək üçün hansı sensordan istifadə edəcəklər? Saat üçün ediləcək maraqlı bir hack varmı? Ancaq hər şeydən əvvəl, məni ən çox maraqlandıran şey, sarsıtdığınız zaman eşitdiyiniz boş parça səs-küydür? Niyə içəridə boş bir şey var? Bir saatda deyil, ümumiyyətlə.\nCD / DVD pleyeri təkrar emal etmək üçün DIY layihələr\nBu gün evdə olmaq çox yaygındır köhnə CD pleyerlər ya da artıq istifadə etmədiyimiz və əla DVD-lərimiz hardware mənbəyi DIY layihələrimiz üçün.\nGörmək üçün bir CD pleyeri sökəcəm faydalana biləcəyimiz parçalar və hissələrin hər biri ilə edilə bilən çox maraqlı layihələrin (təlimatlandırılanların) siyahısını buraxıram. Keçidlər ingilis dilindəki layihələrdir, amma yavaş-yavaş onları çoxaltmağa və bütün sənədləri İspan dilində buraxmağa çalışacağam.\nBu model olduqca köhnədir. Düşünürəm ki, hələ də işləyir, amma 3 və ya 4-dən çox olduğum üçün məqalə üçün qurban verildi :)\nİstifadə olunmuş batareyaları günəş panellərində təkrar emal edin\nTədqiqatçılar MİT üçün bir metod hazırladıq istifadə olunmuş avtomobil batareyalarını təkrar emal edin və günəş panelləri yaratmaq üçün istifadə edin.\nİndiyə qədər ABŞ-da qurğuşun əsaslı avtomobil akkumulyatorlarının 90% -i daha çox batareya istehsal etmək üçün təkrar emal olunur, lakin vaxt gələcək ki, bu texnologiya başqa tip batareyalarla əvəz ediləcək və artıq mümkün deyilsə / təkrar istifadə etmək maraqlı deyil bunlar ciddi ola bilər ekoloji problem.\nBeləliklə, MIT çox yaxşı bir həll yolu tapdı. Onları günəş panellərinə çevirmək üçün təkrar emalına imkan verən sadə bir proses ilə. Yaxşısı budur ki, bu lövhələr qırıldıqda yeni lövhələrə geri çevrilə bilər.\nÜstəlik faydalar burada bitmir. proses hal hazırda filizdən qurğuşun çıxarmaq üçün istifadə ediləndən daha az çirkləndiricidir. Beləliklə, hər şeyin mükəmməl olduğu görünür. Hətta 19% civarında olan bu yeni plitələrin səmərəliliyi demək olar ki, digər texnologiyalarla əldə edilən maksimumla eynidir. İndi əskik olan tək şey marketinqi ilə məşğul olan bir şirkətdir.\nVelosiped dinamo sökülür\nMən sağalmışam köhnə dinamo bu işə yaramır. A dinamo bir Elektrik generatoru mexaniki enerjini birbaşa elektrik cərəyanına çevirmək.\nŞüşə qatıq fincanlarını yenidən istifadə edin\nBir şüşə çəlləkdə qatıq yeyənlərdən birisinizsə, şübhəsiz ki, eynəkləri qeyri-müəyyən bir şey etmək üçün saxlamısınız və nəticədə bir şkafda və ya daha pis bir şəkildə zibil qutusunda saxlanılırsınız.\nSilika jelinin təkrar istifadəsi və təkrar istifadəsi\nEl Silisium gel Korpusun rütubətinə nəzarət etmək üçün qurutma maddəsi kimi istifadə olunur. Yüksək gözeneklilik onu yaxşı bir nəm emici edir. Görəcəyiniz kimi söhbət olsa da Silisium gel, bu bir jel deyil, qatıdır.\nBu çantalar ayaqqabı, paltar və başqa bir çox şey aldığımızda tapılır. Bir çox dəfə onlarla nə edəcəyimizi bilmirik və nəticədə zibil qutusuna atılırlar.\nSilika jelin tərkibində kobalt xlorid var, nəmlə reaksiya verdikdə mavi rəngdən çəhrayı rəngə çevrilir. Bu məhsulla işləyərkən əmələ gələn toz silikoza səbəb ola bilər, buna görə də onu və ya bu kimi şeyləri əzməyin.\nStrafor və ya straforu təkrar emal edin\nEl ekstrüde polistirol (XPS)adı altında satılan Köpük, ekstruziya prosesində qalan% 95 polistirendən və% 5 qazdan ibarətdir.\nKimyəvi tərkibi ekstrüde polistiren ilə eynidir genişlənmiş polistirol. Ancaq formalaşma prosesi Köpük, daha çox istilik müqaviməti verir və suyun daha yaxşı dözülməsini təmin edir.\nPolistirolun nə olduğunu bilmirsinizsə, bu, bütün həyatın ağ rəngli mantarıdır strofoam, bəzən daha sərt gördüyünüz biridir. Evlərin tikintisində izolyasiya üçün istifadə etdikləri köpükdür\nPaltaryuyan maşının suyunu yenidən istifadə edin\nHttp://comiendo.wordpress.com/category/eco-chismes/ saytından Manuel bizə paltaryuyan maşındakı suyun təkrar istifadəsi üçün bu məqaləni göndərdi.\nİstifadə etdiyimiz üçün ekoball yumaq üçün düşünürük paltaryuyan maşında suyun necə təkrar istifadəsi bağ sulamaq Kimyasız çıxdığından istifadə edərək. Paltaryuyan maşın qarajda olduğundan testlər və etibarlı və muxtar bir sistem qurmaq üçün yer var idi. Etməli olduğunuz tək şey sabun istifadə edib etməməyinizə görə açarı açmaqdır. Yaxşı ixtiraya, yaxşı qurutmağa gedər. Qışda o suyun çoxu olacaq, amma yayda yarananların hamısı çatmayacaq.\nTəkrar emal olunmuş şahmat tikin\nSevirsən şahmat? Bu modellərlə ilham ala bilərsiniz təkrar materiallarla öz şahmatınızı yaradın,\nCıvataları və qoz-fındıqları olan şahmat\nxüsusilə qoz-fındıq, yay, yuyucu və vida ilə.\nBu vəziyyətdə şahmat ilə edilmişdir avtomobil hissələri.


ABŞ İraqdakı bazasının atəşə tutulmasına görə cavab addımları atacaq\nAlmaniyada karantin uzadılsa da, yumşalmalar olacaq\nBayden Venesuelaya qarşı sanksiyaların müddətini uzadıb\nBlinken ABŞ-ın əsas problemini açıqladı\nMingəçevirdə üç maşın toqquşdu\nMultimedia 18/01/2021 13:12\nTürkiyənin milli müdafiə naziri Hulusi Akar və Baş Qərargah rəisi, ordu generalı Yaşar Gülər İraqın paytaxtı Bağdadda səfərdədir.\nBu barədə Türkiyənin Milli Müdafiə Nazirliyi məlumatı yayıb.\nH.Akar İraqın müdafiə naziri Cuma Anad və digər yüksək vəzifəli şəxslərlə görüşəcək.\nGün ərzində gerçəkləşəcək görüşlərdə terrorçuluq ilə mübarizədə əməkdaşlıq məsələləri müzakirə olunacaq.\nOxumağa dəyər: Bill Qeyts "iOS" və "Android" sistemlərini müqayisə edib\nOxumağa dəyər: Region ölkələrinin inkişafı seçimdən asılıdır - Kim nəyi seçir?!\nOxumağa dəyər: İraqda ABŞ hərbçilərinin olduğu hərbi baza raket atəşinə tutulub\nOxumağa dəyər: Mübariz Mənsimov sərbəst buraxıla bilər


ESSE | Ekinchi.az\n“Modern” sözü özünün işlək və adi mənasında “müasir” anlamını verdiyi üçün “postmodernizm” istilahı lap əvvəldən elmi-fantastik hekayələrin kəlmələri kimi xəyali təsir bağışlayır.Necə demək olar ki, hal-hazırda və indi mövcud olan şey “indidən sonra” gələcəkdir? Postmodernizmdəki eksperimental ovqat və onun hər şeyin absurd inkarına meyllənməsi barədə təəssürat belə bir ziddiyyətli təsəvvür doğurur ki, guya postmodernizm mümkünsüz şeylərdən bəhs edir. Bir kəsin “Mən postmodernəm” deməsi eynən kiminsə “Mən yuxuyam” söyləməsinə bənzəyir. Ola bilər ki, belə bir şey baş versin, amma bunun mənası nədir?\nŞübhəsiz, “modernizm” sözünü “modern” kəlməsinin yerinə qoyub, izah etsək ki, “postmodernizm” dedikdə, biz daha çox incəsənət sahəsində mövcud olan xüsusi bir cərəyanı və tarixi bir prosesi nəzərdə tuturuq, onda bu anlaşılmazlıq aradan qalxar.\nBununla belə, əgər məsələni bu cür aydınlaşdırmış olsaq da, yenə “postmodern” və “postmodernizm” sözləri qəribə səslənir. “Postmodernizm” sözünü nə qədər çox işlədiriksə, onun müəmmaları ilə bir o qədər çox qarşılaşırıq.\n1924-cü ildə, yəni “Uliss” və “İtirilmiş torpağ”ın meydana çıxdığı unudulmaz illərdən iki il sonra Virciniya Vulf bəyan etdi ki, modernizm və ya ən azı “modern dünya” təqribən 1910-cu ilin dekabrından, yəni insan şəxsiyyətinin dəyişikliyə məruz qaldığı vaxtdan başlamışdır. 1977-ci ildə Çarlz Cenks ciddi və təqlidçi (postmodernizmə xas) bir tonda bildirdi ki, modernizm 1972-ci il iyulun 15-də saat 15.32-də başa çatmışdır.Cenksin fikrincə, bu cərəyanın rəmzi memarlıqda konkret bir hadisədən – modernist memar Minoru Yamasakinin Sent-Luis şəhərində tikdiyi Pruit-İqo binasının arxitektura layihəsinin dağıdılmasından götürülmüşdür. “Postmodernizm” sözü əslində ilk dəfə memarlıqda işlədilmişdir, amma tezliklə başqa sahələrə də yayılmış və bu gün eyni zamanda müəyyən estetik duyum tərzini, mədəni vəziyyəti, tənqid təcrübəsini, iqtisadi şəraiti və siyasi davranış üsulunu birlikdə ehtiva edir.\nBuna görə də “sonra”nın başlanğıcı üçün müxtəlif şəxslərin mövqeyinə əsasən müxtəlif tarixlər göstərilir:\nMəsələn, 1984-cü il postmodernizmin başlanğıcı sayıla bilərmi? Həmin ildə ABŞ Konqresi belə bir qanun qəbul etmişdir ki, videolentlərin yayılmasında müəllif hüququ gözlənməyəcəkdir.Yaxud 1972-ci il. Həmin ildə xidmət sahəsində çalışan amerikalıların sayı istehsal müəssisələrində işləyənlərin sayından 2 dəfə artıq həddə çatmışdır.Yoxsa 1971-ci il? Bu zaman Barri Kommoner “Qapalı dairə” əsərində ilk dəfə iki ekoloji qanunu aşağıdakı şəkildə ifadə etmişdir: “Hər şey başqa bir şeyə bağlıdır” və “hər şey gərək bir yerə getsin”.Bəlkə 1968-ci il? Bu ildə Amerikada və Avropada tələbə nümayişləri ilə geniş antimillitarist, feminist və azlıqların hüququ üzrə hərəkatların əsası qoyulmuşdur.Və ya 1962-ci il. Bu zaman Endi Varhol dostlarının məsləhəti ilə abstrakt ekspressionizmin bütün prinsiplərini kənara atıb özünün “Kempl sup kənz”4 adlı məşhur əsərini yaratmışdır.1954-cü il. Həmin ildə ABŞ-dakı evlərin yarıdan çoxuna televizor daxil olmuşdu.\n1952-ci il. “Letterist İnternəşnl” həmin il Çarli Çaplinin “Rits” otelində keçirdiyi mətbuat konfransını pozaraq, elan etdi ki: “Bizim fikrimizcə, azadlığın ən yüksək forması bütləri sındırmaqdır; xüsusən onların özünün də azadlıqdan dəm vurduğu indiki zamanda!”1946-cı il. Həmin ildə Arnold Toynbi “postmodnern” adlı tarixi bir dövrdən bəhs etmiş və Randal Carrell ilə Robert Lovelli “postmodern” və ya “antimodern” adlandırmışdır.1913-cü il. Bu zaman Marsel Düşan velosipedin çevrilmiş təkərini yeməkxana kətilinin üstünə qoyub “hazır əsərlər”in8 ilk nümunəsini yaratmışdır.1863-cü il. Həmin il Bodler şeirlərinin son dəbdə və səliqəli geyinmiş qəhrəmanları Parisdə gəzişir və əyinlərindəki paltarları nümayiş etdirirdilər.1855-ci il. Bu il Parisdə ilk beynəlxalq foto sərgisi keçirilmişdi.1852-ci il. Həmin ildə Parisdə Bomarşe adına ilk böyük və çoxmərtəbəli univermaq açılmışdı. Kristal qəsri bu tarixdən bir il əvvəl, Luvr muzeyi isə üç il sonra tikilmişdi.1850-ci il. Bu zaman Flober mənasız və əsassız söhbətləri “Məqbul fikirlər lüğəti” adlanan bir kitabda toplayıb nəşr etdirmişdi.1836-cı il. Həmin ildə Parisdə “Lapers” adlı dünyada ilk kommersiya qəzeti çap olundu. Bu qəzet əslində kənara atılmaq üçün alınan ilk istehlak malı idi.Bu tarixlərdən hər birini (daha 10-12 tarixlə birlikdə) qanuni və qəti şəkildə postmodernizmin başlanğıcı sayıla bilməsi imkanı bu cərəyan barədə belə bir mühüm məsələsini aşkara çıxarır ki, impressionizmdən, kubizmdən, ekspressionizmdən və hətta modernizmdən fərqli olaraq, postmodernizmi asanlıqla başa düşmək və dərk etmək mümkün deyil. Ona görə postmodernizmi onun sələflərindən fərqləndirmək üçün mövcud estetik meyarlar işə yaramır.”Postmodernist fiqur və üsullar” (məsələn, özünə inikas, sarkazm və s.) tipli kataloqlarda əvvəllər modernist sayılan Bekket10 və Nabokov ən böyük postmodernist yazıçılar kimi təqdim olunarkən, məsələnin bəzi cəhətlərinin etiraz doğurmasının şahidi oluruq. Buna görə postmodernizmin təqdimi və izahına beş cəhətdən yanaşacağıq.\n“Postmodern… – bu söz son vaxtlar öz parlaqlığını itirmişdir”.\n“Hər bir şəxs, hər bir şey, hər bir əlaqə mütləq şəkildə istənilən başqa şeyi mənalandıra bilər”.\nPostmodernizmi başa düşmək üçün ən yaxşı Duqlas Sirkin sərgüzəşti barədə düşünməkdir. Sirk əslən danimarkalı idi və Almaniyada yaşayırdı. O, 1934-cü ilə qədər teatrda işləyirdi və həmin ildən Almaniyanın ən böyük kinostudiyası sayılan UFA-da film çəkməyə başladı. Üç il sonra solçu baxışlarına görə başı ağrıdığı üçün həmin studiyanı tərk edti. 1939-cu ildə o, ABŞ-da məskunlaşdı və “Varner qardaşları” və “Kolumbiya” kino şirkətlərində o qədər də mühüm olmayan işlər gördü. Sonra o, “Universal” kino şirkətində işləməyə başladı və ona dünya şöhrəti qazandıran “Böyük aldanış” (1952), “Behiştin verdiyi hər şey” (1955), “Küləkdə yazı” (1956), “Ləkələnmiş mələklər” (1957) və “Həyatın təqlidi” (1959) adlı beş məşhur filmini çəkdi. Bu beş melodrama (“Ləkələnmiş mələklər” istisna olmaqla) kommersiya uğuru qazanıb geniş şəkildə satılırdı. Onların hamısında (“Həyatın təqlidi” filmindən başqa) Rok Hadson çəkilmişdi. Ekran həyatını yaşadığı müddətdə bu filmlərin heç bir haqqında tənqidi yazılar dərc olunmadı və onlar əksər Hollivud filmləri kimi gəldilər, əyləndirdilər, pul topladılar və sonra yox oldular.1960-cı illərin sonunda Duqlas Sirk təqaüdə çıxdı və İsveçrəyə gedərək, orada kino tənqidçilərinə bir sıra müsahibələr verdi. O, iddia edirdi ki, yaratdığı filmlər (xüsusən son on beş ildə çəkilənlər) hökumət əleyhinə olmuş, Amerika burjua dəyərlərini və Hollivudun melodrama səciyyəli filmlər çəkmək ehtirasını tənqid edib məsxərəyə qoymuşdur. O, şüurlu şəkildə və ya istər-istəməz bütün işlərini qabaqcadan planlaşdırırmış. İngilis-amerikan Kino Tədqiqatçıları Assosiasiyası bu mülahizələri həvəslə və onlara uyğun gəlməyən təəssübkeşliklə davam etdirdi: müəllif mövqeyi (rejissorun bütün filmlərində öz əksini tapan bir mövqe) və solçu ideologiya – Sirk bu iki körpü arasında yaratmışdır.\nBu qəhrəman müəllifin Hollivudun “əzici studiya sisteminə” qarşı mübarizəsi əslində kapitalist dəyərlərinin hiyləgərcəsinə tənqidi olmuşdur. Həmin dəyərlərin müəllifin fərdiyyətçi mövqeyindən geniş olub-olmaması heç kəsi maraqlandırmırdı. Diqqət mərkəzində Sirkin özü idi. Onun filmlərinin təhlilinə jurnallarda və konfranslarda geniş yer verilirdi. 1978-ci ildə istənlən kino tənqidçisi Sirkin məşhur və sarkastik filmlərini nümunə kimi xatırlaya bilərdi.\nBu hekayət bizə postmodernizm barədə nə öyrədir? Hər şeydən əvvəl, Sirkin müsahibələri onun filmlərinin bir növ yenidən canlandırılmasını ehtiva edir. Həmin filmləri təhlil edərək, Sirk onların mənasını dəyişmiş və dəyərlərin ziddinə olan cəhətləri qabartmışdır. Çox da qeyri-adi bir şey olmayan bu təkrar canlandırma (təhrik) XX əsrin sonunda mədəni təcrübənin əvəzedicisinə çevrilmişdir. Yüksək bir mədəniyyətdə bu iş Düşanın həmin “hazır şeylər”indən başlayıb Ayvsın eyhamlı musiqisindən, kubizmin kollajlarından, sürrealizmin rəngli hərflərlə dolu şeirlərindən, pop və rok sənəti xüsusiyyətlərindən keçərək, ən azı Şeri Levinlə və onun Edvard Vestonun, Egon Şilenin və Xuan Mironun əsərlərindəki təsvirlərdən açıq-aşkar istifadəsi ilə başa çatır. Sirk haqqında deyilənlər əslində Düşanın “hazır şeylər”indəki taktikanın geniş bir şəklidir. Belə ki, Sirk öz əsərlərində mövcud olan cəhətləri heç bir etiraf və təshihə yol vermədən təkrar canlanmaya vadar etmişdir (onun işləri ilə Düşanın yenidən canlandırdığı “Mona Liza”nın müqayisəsi ən yaxşı müqayisə ola bilər).Hətta kütləvi mədəniyyətdə də tez-tez özünü göstərən bu cür təkrar canlandırmaya “reanimasiya” deyirlər. Bu sözü işlədənlər kommersiya məqsədləri üçün radikal texniki üsullardan istifadəni nəzərlə tuturlar və təbliğatın köməyi ilə sürrealizmin parçalarını birləşdirib həmahəng şəklə salmağa çalışırlar.\nVə əlbəttə, çox zaman təkrar canlandırma əks nəticə verir. Misal üçün, həmin “reanimasiya” istilahını qeyd edə bilərik ki, onun sadə tibbi mənası solçu mədəniyyət tənqidçiləri sayəsində təhqiramiz anlam kəsb etmişdir.Buna bənzər şəkildə Dik Hebdiq mövcud dəyərlərlə razılaşmadığını göstərmək üçün belə bir məsələni əsaslandırmağa çalışır ki, ingilis gənclərinin mədəniyyəti mövcud modaların birləşdirilməsi və sintezinə söykənir.\nBuna görə də modabazlar mühitində bugünkü istehlak dünyasının şərti əlamətləri – pencək və şalvar, yaxalıq və qalstuk, qısa saç və s. – ilkin və orijinal mahiyyətlərindən uzaqlaşmışlar.Sirk öz mövqeyinin modernizmə tənqidi baxışdan ibarət olmasını iddia etsə də, onun qarşılaşdığı və onun adı ilə bağlı bir maneə vardı ki, həmin maneə bizim “postmodernizm” adlandırdığımız yeni şəraitin göstəricisi idi: semiotik dəyişkənlik və labüd mürəkkəblik. Birincisi, Sirk çevik bir şəkildə öz yaratdığı müxtəlif işarələrdən elə istifadə etdi ki, filmlərinin başqa məna daşıdığını sübuta yetirsin. İkincisi, onun ideoloji mövqeyi (əgər belə bir mövqe vardısa) melodram, klassik rəvayət, ulduzlardan və kommersiya kinosundan istifadə kimi qabarıq formalarda təcəssümünü tapırdı. Nəhayət, modernizmin birbaşa sənət və siyasəti müqəddəsləşdirmə prinsipi postmodernizmdə Brextin “təkrar istehsal” və “hiyləgərlik” adlandırdığı bir mövqe ilə əvəz olunur: ənənələr canlanır, amma yenidən yazılmış şəkildə; müharibə aparılır, amma düşməni duyuq salmayan bir tərzdə.Nə üçün yenidən canlandırma XX əsrin sonunda belə geniş yayılıb?Və o hansı şəraitdə daha yaxşı üzə çıxa bilir? Təxminən 50 il öncə kütləvi mədəniyyətin yeni formaları (fotoqrafiya, ucuz kitablar, litoqrafiya) və xadimləri ənənəvi estetikadan istifadənin üstünlüyü əleyhinə bayraq qaldıranda Valter Benyamin postmodernizmin təməl yazıları sayıla biləcək məqalələrində həmin həlledici hadisələri “texniki təkrar istehsal” adlandırdı və bu zaman kəsiyini “Paris XIX əsrin ortalarında” kimi səciyyələndirdi. Bu gün “texniki təkrar istehsalın” nəticələri daha bariz şəkildə üzə çıxır: işarələrin sayı son dərəcə çoxalmış və onların müxtəlif mətnlər yaratmaq ehtimalı nəzarət edilməsi mümkün olmayan həddə çatmışdır.\nFotoqrafiya əslində bir kollaj maşınıdır ki, ətraf aləmdən müəyyən parçaları ayırır və onların təkrar təsvirlər üçün sonsuz şəkildə istifadəsini mümkün edir. Bu sətirləri yazdığım zaman qarşımda “Tenis-uik” jurnalının bir səhifəsi durur.\nBu səhifədə əvvəllər “Nyus-uik” jurnalının cildində verilmiş bir amerikalı evsiz ailənin şəkli yenidən çap olunmuşdur. Şəklin aşağısında yazılıb:\n“Tenis-uik” jurnalı məşhur fotoqraf Melkyur Dicyakumeri öz inhisarında olan fotoqraf hesab etsə də, deməliyik ki, o, hərdən varlı jurnallara da baş çəkir. Yuxarıda gördüyünüz şəkil “Nyus-uik” jurnalının 2 yanvar nömrəsinin üz qabığında verilmişdir. Fotoqrafı təbrik edirik”.\nBir yazıçı bu cür təkrar canlandırmalara “plagiat” adı verib onları postmodern dünyada mədəni təcrübələrlə gündəlik həyat arasındakı uyğunluq kimi qiymətləndirir.\nBelə ki, müasir nəqliyyat sistemi sərnişinləri tanış olmayan yollardan keçmək təhlükəsinə məruz qoyduğu kimi, “texniki təkrar istehsal” da işarələri artırıb yaymaqla onları yenidən və gözlənilmədən yox olmaq ehtimalına tuş edir.\nDüşanın dövründən başlayaraq indiyə kimi sənətkarlar bu vəziyyətin təhlükəliliyini dönə-dönə xatırlatmışlar. Jak Derrida məşhur bir məqaləsində bu tarixi şəraiti belə səciyyələndirir:\n“Mən belə bir ehtimalı ciddi vurğulamaq istəyirəm: hər bir işarə – istər dil işarəsi olsun, istər olmasın, yazılı olsun ya şifahi, böyük olsun ya kiçik – yazıla, yaxud deyilə və iki dırnaq işarəsi arasında alına bilər.\nBu, o demək deyil ki, hər bir əlamət, yaxud işarə mətn xaricində qüvvəyə malik olacaq, əksinə, yalnız mütləq mərkəzləşməyə və ya istinad nöqtəsinə malik olmayan mətnlər mövcud olacaq”.\n“Texniki təkrar istehsal” başqa təsirlərə də malikdir. Bu istehsal mədəni istehlak mallarını sistemsiz şəkildə yaradıb paylamaqla, təfəkkürdə elə bir estetik qavrayış doğurur ki, onun əsas kökləri ekoloji anlayışlara bağlanır. Endi Varhol bu əlaqəni belə izah edir:\n“Mən yarımçıq qouyulmuş işləri görməyi xoşlayıram.\nO işləri ki, qalan adamlar onlardan əl çəkib bir kənara atıblar və hamı onların yaxşı olmadığını bilir…\nİndi siz bir işi dövr etdirirsiniz, insanları dövr etdirirsiniz və bunu başqa məşğuliyyətlərlə yanaşı ikinci bir iş kimi görürsünüz. Əslində bu, tam rəqabət xarakterli və iqtisadi əməliyyat quruluşuna malik məşğuliyyətlərlə yanaşı görülən bir işdir”.\nYəni tekstlə kontekst arasında ziddiyyət olduğu yerdə hədsiz qeyri-sabitlik mövcud olur. Bu ekosistemdə birinci dərəcəli əhəmiyyət kəsb edən şey tədqiqat, sənət və təbliğat institutları məsələsidir ki, “texniki təkrar istehsal” sahəsində informasiya toplamaqdan ötrü onların sayı artır.\nESSEBu institutlar fasiləsiz olaraq istehsal edilib paylaşdırılan mədəni məhsulların mənasını inkar etməyə, ona təsir göstərməyə və ya onu məhdudlaşdırmağa çalışırlar.\n“Yanlış şifr açılışı” (bu istilahı Umberto Eko işlətmişdir) eynən Sirk haqqında dediyimiz kimi, oxuculara fərdi və qrup halında Hollivudun həyata keçirdiyi həmin işi görmək imkanı yaradır.\n“Bu dünyada hər şey bir kitabda sona yetmək üçün mövcuddur”\n“Ədəbiyyat nə idi?”\n“Bütün şeylər televizor olmaq istəyir”\nPostmodernizmi başa düşmək üçün ən yaxşı yol bir cinas üzərində düşünməkdir: fransızca “poste” – “televizor” mənasındadır.\nYazıçılardan birinin dediyi kimi, televizor müasir həyatın bir qismi deyil, “televizor müasir həyatın özüdür”.\nGərək Corc Stayner ilə razılaşaq ki, “kitab (bizim tanıdığımız şəkildə) yalnız müəyyən ölkələr və mədəniyyətlərdə xüsusi hadisə olub, o da ancaq tarixin nisbətən məhdud bir kəsiyində”.\nƏgər Mallarme yuxarıda verilmiş sözlərinə əsasən, modernizmi kitab mövzularının ən yüksək nöqtəsi hesab edirsə, postmodernizm ondan sonra gələn şeydir.\nValter Vunq bu fikirdədir ki, elektron əsri “ikinci şifahilik” dövrünə gətirib çıxaracaq və bu zaman insan idrakı yazılı abstraksiyalardan çox, şifahi mədəniyyətlərdə olduğu kimi, hekayələrə, təsvirlərə və qəhrəmanlara bağlı olacaq və həmçinin polemika gücündən çox, eşitmə və görməyə əsaslanan məntiqi dəlillərdən istifadə edəcək.\nBundan alınan nəticə kütlənin mədəni ənənələrinə o qədər də ziyan vurmayacaq. Miki Maus, Elvis, “Ulduzlar müharibəsi”, “Bitlz” – kim (heç olmasa, Qərbdə) bu adları xatırlamır?\nHələlik bu suala cavab tapa bilmirik; “postmodern”, yəni bizim elektron əsrinin başlanğıcı üçün seçdiyimiz ad çox yenidir. Buna baxmayaraq, ola bilər ki, düşüncənin (heç bir dəyişiklik əlaməti olmadan) hasil olacağına şübhə edək.\nOla bilər ki, televizor əsrində cinas düşüncə üçün bir qəlib olsun, çünki cinas (Düşan, Coys, Keyc, Derrida və Lakan onu çox sevirlər) televizorun canlandırmadıqlarını yenidən istehsal edir. Postmodernizmdə cinas istiarəni tamamlayır, bizim bildiyimiz məqamlar arasında vasitə olur və beləcə elektron təfəkkür üçün yolu hamarlayır: müqayisə yox, induksiya yox, yalnız yol göstərmək!\n“Yüksək sənət yaratmaq adətən çətin və üzücü bir işdir, amma modernizmdə yüksək sənəti anlamaq yaratmaqdan da çətindir. Yeni sənət əsərlərindən həzz almağa təkidli cəhd mövcud ola bilər və əslində həmişə mövcud olur. Amma bu, daim keyfiyyət standartlarını təhlükəyə məruz qoyur”.\n“Sual: Bu, pop sənətinin haqqında bəhs etdiyi şeyin hamısıdırmı?\nCavab: Bəli, o şeyin hamısıdır, bütün şeyləri sevməkdir!”\nManenin dövründən başlayaraq “yeni roman”ın meydana çıxmasına qədər modernizmin kəskin zövqü bu standartlarla müəyyən olunur: bəzək-düzəksiz funksionalizm və hisslərin müdaxilə etmədiyi təsvir.\n“Zaman – ciddi zamandır, insanlar hamısı savadlıdır, hər yerdə böyük ənənələr öyrənilir. Özünüzə təsəlli verin: tənəzzül varsa da, əxlaqdadır, sənətdə yox! Eyni zamanda çalışın ki, qüvvəniz sizin insanları riqqətə gətirən qroteskvari bir şeyə, muzdla dolanan bir şairə çevrilmənizə sərf olunmasın. İnsanlar qoyun əxlaqi əsərlər oxusunlar, amma Allah xatirinə, bizim şeirləri onlara verməyin ki, qarət etsinlər. Ah, ey şairlər! Sizinlə həmişə fəxr ediblər, amma indi siz bütün zamanlarda olduğundan daha çox alçaldılmış və təhqir edilmisiniz”.\nEyni zamanda “həzz” sözü senzuradan keçirilmiş hər bir istilah kimi daim modernizm, hətta ifrat modernizm üzərinə kölgə salmış və çox vaxt rəsmi şeirlə professional poeziyanın qarşılaşmasında dəyişkən xarakter daşımışdır.\nMallarme özü öz üsullarına istehza ilə yanaşırdı: məsələn, naşirlərdən birinə işini təhvil verməkdən boyun qaçırıb deyirdi: “Heç olmasa bir az döz, ona bir qədər mübhəmlik və dolaşıqlıq əlavə edim”.\nBrext bu cərəyanın keçid nöqtəsi olmuşdur. O, 1926-cı ildə modernist bir sənətkar kimi deyirdi: “Mənim məqsədim tam klassik, soyuq, ruhsuz və son dərəcə rasional bir üslubdan istifadə etməkdir. Mən mənəvi qüvvə əldə etmək istəyən əzilmiş insanlar üçün heç nə yazmıram”.\n22 il sonra o, baxışlarını dəyişdirib yazırdı: “Lap əvvəldən teatrın vəzifəsi xalqı əyləndirmək olub, digər sənətlər də eynən bu işi görüblər. Bu səbəbdən teatr həmişə xüsusi möhtəşəmlik və əzəmətə malik olub. Teatrın gülüş və əyləndirmədən savayı başqa bir pasporta ehtiyacı yoxdur, amma mütləq buna malik olmalıdır”.\nModernizm çox ciddi xüsusiyyətlərlə yanaşı, Rolan Bartın da tez-tez qeyd etdiyi kimi, “biabırçı sentimentalizm” meydana gətirmişdir.\nFreydin proqnozlaşdırdığı kimi, bu qayıdış özünü bir növ əsas sıxışdırılma xətləri boyunca açılış kimi göstərdi. İctimai həssaslıq (postmodernizm buna hədsiz əhəmiyyət verir) əvvəllər siyasi və ya estetik mülahizələrə görə senzuradan keçirilən şeylərdən həzz almaq vasitəsi oldu: “ən yaxşı standartlar”a əsasən “pis” sayılan şeylər “yaxşı”ya çevrildilər.\n“Keçmişdə həmişə roman olmayıb, gələcəkdə də həmişə olmayacaq; eləcə də faciə, böyük eposlar, müxtəlif tənqid üsulları, tərcümə, hətta ədəbi plagiat və ədəbiyyata dəxli olmayan cızma-qaralar. Amma bunların hamısı fəlsəfə ilə birlikdə ərəblərin və çinlilərin ədəbi yaradıcılığında xüsusi yer tutmuşdur. Manifest həmişə qiymətli ədəbi forma sayılmış və geniş ədəbiyyat aləmində əntiq səciyyə kəsb etmişdir. Bütün bunlar sizi bu düşüncəyə alışdırmaqdan ötrüdür ki, biz ədəbi janrların yenidən qurulması prosesindəyik; bu, elə bir ərimə və qarışma prosesidir ki, onun gedişində müxalif cəbhənin (əvvəllər onlar haqqında düşünürdük) bir çox ünsürləri öz qüvvəsini itirəcəkdir”.\n“Aydın və aşkar olan şey budur ki, Bart və Derrida əsərləri tələbələr tərəfindən oxunan tənqidçilər deyil, yazıçılardır”.\nPostmodernizmi başa düşmək üçün ən yaxşı yol Culian Barnsın “Floberin tutuquşusu” və Rolan Bartın “S/Z” əsərləri üzərində düşünməkdir. “Floberin tutuquşusu” bir roman kimi tanınır və bu gün ən çox satılan kitablardan sayılır.\nHəmçinin tam bir məharətlə bioqrafik və tənqidi bir atmosferə daxil edilmişdir; belə ki, müxtəlif formaları bir-biri ilə uyğunlaşdırmışdır: hadisələrin növbələşən və bir neçə planda təsviri (Floberin həyatından bir yaxşı, bir pis hadisə və bir hadisə də Floberin öz dilindən), Floberin zooloji metaforalarının müfəssəl toplusu (bunlar əksərən formalara aiddir), Floberlə ətrafındakıların əlaqəsinin 11 növü (Floberin onlardan zəhləsi gedirdi, amma onlarla əlaqə saxlayırdı), Floberin fikirlərinin bir lüğəti (Flober adamlardan çəkinirdi), təqlidi bir test və bir çox başqa şeylər.\n“S/Z” tənqid sahəsində bir əsər kimi tanınır və ən çox satılan universitet kitablarındandır. Bu əsər Balzakın “Sarrazin” hekayəsinin sətirbəsətir araşdırılmasından ibarətdir:\nKitabın əsas məramı bu xüsusiyyətlərdə aşkarlanır: “nitqin sistemsizliyi”, lakoniklik, nömrələmə, müxtəlif başlıqlı ayrı-ayrı fəsillər (“Mətnin mürəkkəblikləri” fəslində bunun ciddiliyi bir neçə fantastik ünsürlə pozulur) və xüsusən “Sarrazin”in ədəbi mənasından doğan “Başqa hekayələr” bölümü və eləcə də oxucunu təxəyyülə varmağa təhrik edən cəhətlər.\nAncaq qəhrəman yubanır və Bart “Hekayənin cazibəsi” adlanan fəsildə təklif edir ki, Sarrazin baş verəcək hadisəyə diqqət verib oradan uzaqlaşmalıdır.\n“S/Z” əsərinin hətta təhlili hissələri də tənqidi üslubdan uzaqlaşır və bu, o zaman daha qabarıq görünür ki, açıq-aşkar adət olunmayan tərzdə punktuasiya edilir (məsələn, rum və ərəb rəqəmləri, ixtisarlar, ulduzlar, böyük hərflər) və onda müxtəlif metaforalar işlədilir (mətn “qaytandır”, “şəbəkədir”, “telefon qovşağıdır”, “müqavilədir”, “musiqi parçasıdır”).\n“Floberin tutuquşusu” hekayəti dəyişdirilib izah edilsə və “S/Z” əsərinə bədii təxəyyül qarşısa, onlar öz bütövlük və nizamını itirərlər.\nMeydana çıxan hibrid mətn özündə həmin ilkin mədəni prinsipi ehtiva edir və yalnız postmodernizm onu kəşf edən əsər kimi qəbul edərək deyir: “hər bir hadisənin mənası bütünlüklə ona verilən şərhlərdən asılıdır”.\nHibrid mətn yaradıcılığına meyl həm sənətkara, həm də tənqidçiyə xasdır. XX əsrin əvvəllərində Düşan demişdi: “Mən istəyirdim ki, bir daha rəssamlığı şüur və düşüncənin xidmətinə verim”.\nDerridanın 108 səhifəlik məqaləsinin ikinci səhifəsində belə yazılıb: “Biz indicə hər şeyi dediyimizdən, əgər yenə yazmağa davam etsək, oxucu bizimlə yol getməli olacaq: zor və hiylə işlədib mətləbi hədsiz dərəcədə uzatsaq da, bundan sonra azacıq yazsaq da”.\nBorxesin “Labirint”i, Kalvinonun “Əgər bir qış gecəsi bir müsafir…”, Derridanın “Zəng”i, Rolan Bartın “Bir aşiqin söyləmi” və “Rolan Bart” əsərləri, Levi-Strossun “Qəmgin tropiklər” əsəri, Qodarın filmləri, Keycin yazıları, Siberberqin “Bizim Hitler” əsəri, Lakanın mühazirələri.\nBütün bunlar məcmu halda modernizmin aradan qalxmasına gətirib çıxaran açıq əleyhdarları sırasında dayanırlar. “Dekonstruksiya”, “süqut” və “çürümə” kimi istilahlar postmodernizmin modernizmə düşmən münasibətini göstərir.\n“İri kitablar yazmaq üzücü boşboğazlıq və başağrısından başqa bir şey deyil. Məsələn, bir neçə dəqiqə ərzində şifahi şəkildə və bütünlüklə şərh oluna biləcək bir mövzudan 500 səhifə yazırlar. Hər hansı bir əsər meydana gətirməkdən ötrü ən yaxşı yol budur ki, belə kitabların əvvəllər yazıldığı və indi onlar haqqında yalnız bir xülasə və şərh yazmağın zəruriliyi təsəvvürü yaradasan. Karleyl “Yenidən tikilmiş parça” və Batler “Gözəl behişt” əsərində məhz həmin işi görmüşlər. Bu əsərlərin yeganə nöqsanı odur ki, tam kitab sayılmırlar. Daha əsaslı olması üçün, yersiz olması üçün, daha çox tənbəllik edə bilməyim üçün mən xəyali kitablar barədə qeydlər yazmağa üstünlük verirəm”.\nBenyaminin XIX əsrin ortalarındakı Parisi öyrənmək üçün irəli sürdüyü layihə (“Paris passajları”nın tezisləri) müasir düşüncənin doğurduğu ən məşhur ideyalardan birinə çevrildi.\nO, bir jurnalda bu işi belə səciyyələndirirdi: “Bu işin mahiyyəti ədəbi montajdır. Bir şey deməyə ehtiyac yoxdur. Yalnız göstərmək istəyirəm”.\nMisal üçün: dönə-dönə tarixi fatalizmi inkar edən Paris inqilabi hərəkatlarından bəhs edərkən, Benyamin belə bir faktı müşahidə etdi ki, birinci toqquşma gecəsində (1830-cu il inqilabında) Parisin müxtəlif rayonlarındakı qüllələrin saatları eyni vaxtla işləməyə başlamışlar. O yazırdı: “Tarix hekayətlərdə yox, təsvirlərdə (şəkillərdə) özünü büruzə verir”.\n“Keçmiş (tarix) ədəbi mətnlərdə öz təsvirlərini qoymuşdur və bu təsvirlər həssas foto kağızlarında işıq parıltısının aşkara çıxardığı şəkillərlə müqayisə oluna bilər. Yalnız gələcək bu şəkilləri dəqiq aşkar etmək qüdrətinə malikdir”.\nDörd cəhət “Paris passajları”nın tezislərinin tam postmodernist bir əsər olmasını sübut edir:\nO söz verdi: “Heç bir dəyərli şeyi oğurlamayacağam və özümü ifadələri eyhamlı tərzdə dəyişdirməyə layiq bilmirəm. Yalnız dəyərsiz və xırda şeylər!”\nSürrealizmə güclü rəğbət bəsləyən və Araqonun “Paris kəndlisi”nin təsiri altında olan Benyamin sənət reallıqlarına arxa çevirə bilməzdi. Benyaminin yaratdığı şey hibrid bir mətn idi ki, Adorno onu “tam bir fantaziya” adlandırmışdı.\n1. “Post” ingiliscə “sonra” mənasını verir.\n3. Andy Warhol – 1930-cu ildə doğulmuş Amerika sənətçisi. Kinorejissorluq da etmişdir.\n4. Campbell Soup Cans – Endi Varholun məşhur rəsm əsəri. Burada iri bir konserv qutusu çəkilmişdir.\n5. Toynbi Arnold Cozef (1889-1975) – ingilis tarixçisi, diplomatı, sosioloq və filosofu. “Tarixin tədqiqi” adlı 12 cildlik əsərin müəllifi kimi məşhurdur.\n9. Bodler Şarl (1821-1867) – fransız şairi, dekadentliyin banilərindən biri.\n10. Bekket Samuel – milliyyətcə irland olan müasir Fransa yazıçısı, şairi və dramaturqu. 1969-cu ildə Nobel mükafatı laureatı olmuşdur. Modernizmin görkəmli nümayəndələrindən biridir.\n11. Ives – Amerika bəstəkarı (1954-cü ildə vəfat etmişdir). Musiqidə qeyri-adi ritmlər işlətməsi ilə məşhurdur.\n12. Mod – 60-cı illərdə ingilis gənclərinin dəbdə olan paltarlar geyib motosikl minən bir dəstəsi.\n13. Brext Bertolt (1898-1956) – alman yazıçısı və teatr xadimi. “Epik teatr” nəzəriyyəsinin yaradıcısıdır.\n14. Benyamin Valter (1892-1940) – alman filosofu, yaradıcılığında incəsənət və ümumən mədəniyyətin bədii təzahürləri məsələsi mərkəzi yer tutur, sosioloji və psixoloji təhlil çulğaşır. Qərb fəlsəfi-estetik fikrinə onun təsiri ilbəil artır, bununla belə yaradıcılığı kifayət qədər öyrənilməmişdir.\n15. Derrida Jak – 1930-cu ildə doğulmuş fransız filosofu, poststrukturalizmin ən parlaq nümayəndələrindən biri. Sorbonnada dərs demiş, Beynəlxalq Fəlsəfə Kollecinin yaradıcılarından biri olmuşdur. Müasir Amerika ədəbiyyatşünaslığına ciddi təsir göstərmişdir. 2004-cü ildə vəfat edib.\n16. Mallarme Stefan (1842-1896) – fransız şairi, simvolizmin görkəmli nümayəndəsi və nəzəriyyəçisi.\n17. Lakan Jak (1901-1981) – fransız həkimi və filosofu, “struktur psixoanalizin” görkəmli nümayəndəsi. Paris freydizm məktəbinin banisi və başçısı (1964-1980). Əsas məqsədi “Freydə qayıdış” olmuşdur. “Mətnlər”, “Psixoanalizdə nitq və dilin funksiyası və sahəsi” kimi başlıca əsərləri ilə tanınır.\n18. Mane Eduard (1832-1883) – görkəmli fransız rəssamı. İmpressionizmin formalaşmasına və inkişaf istiqamətlərinin müəyyənləşməsinə mühüm təsiri olmuşdur.\n19. Bart Rolan (1915-1980) – fransız ədəbiyyatşünası, strukturalizmin ən görkəmli nümayəndələrindən biri.\n20. Levi-Stross Klod – müasir fransız etnoloqu və filosofu, struktur antropologiya nəzəriyyəsinin banisi, “Kollej de Frans”ın professoru. Başlıca əsərləri “Struktur antropologiya” və “Mifologiya”dır. (4 cilddə).\n21. Qodar Jan Lük – 1930-cu ildə doğulmuş fransız kinorejissoru və ssenaristi. Fransa kinosunda “yeni axın” cərəyanının başlıca nümayəndələrindən biridir.\n22. Tomas Karleyl (1881-1975) – Şotlandiya tarixçisi. Göstərilən kitabı fəlsəfəyə aiddir.\n23. Samuel Batler (1902-1935) – ingilis satiriki.\n24. Adorno Teodor (1903-1969) – alman filosofu, musiqi tənqidçisi, Frankfurt məktəbinin əsas nümayəndələrindən biri. “Yeni musiqinin fəlsəfəsi”, “Neqativ dialektika” kimi əsərlərin müəllifidir.\nƏvvəlki: Vahid Əliyev (özəl məsləhətçi)


Türkiyədə kürəkəni güllələnən Musa Məmmədovu İnam Kərimov yanına gətirib » Pressdent.az\nXəbər verdiyimiz kimi, Azərbaycan baş nazirinin keçmiş müşaviri Musa Məmmədovun kürəkəni, türkiyəli iş adamı Mustafa Erkin Karamana silahlı hücuma məruz qalıb. Belə ki, iş adamı İstanbulda Beykoz ərazisində maşınında atəşə tutulub. Naməlum şəxs tərəfindən Karamanın cipinə atılan 5 güllədən 2-si ona dəyib. Məlumata görə, biznesmen ərazidən yaralı halda uzaqlaşıb, daha sonra təcili yardım vasitəsilə xəstəxanaya yerləşdirilib. Əraziyə xeyli sayda polis cəlb edilib və araşdırmalara başlanılıb.\nPressident.az Azərbaycan baş nazirinin keçmiş müşaviri Musa Məmmədovun kimliyini araşdırıb.\nMəlum olub ki, Azərbaycan Respublikası Prezidentinin Müvəkkili Musa Salam oğlu Məmmədov 1992-ci ildə Azərbaycan Respublikası Baş nazirinin müavini təyin edilib. Musa Məmmədov həmçinin kənd təsərrüfatı naziri vəzifəsində işləyib. Azərbaycan Respublikası Prezidentinin fərdi təqaüdçüsü, Respublikanın əməkdar aqronomu, iqtisad elmləri doktoru, Dövlət mükafatı laureatı, ölkədə aqrar sənaye sahəsində və kənd təsərrüfatının inkişafında böyük xidmətləri olan əmək veteranıdır.\nİnam Kərimov Kənd Təsərrüfatı Naziri vəzifəsinə təyin edildikdən sonra onun xahişi ilə təcrübəsindən yararlanmaq qərarı verib. 87 yaşlı Musa Məmmədov hazırda nazirlikdə bitkiçilik və pambıqçılıq sahəsində mütəxəssis kimi çalışır.\nYaxınlarının Pressident.az-a verdiyi məlumata görə, son on ildə Musa Məmmədov iki oğlunu itirib. Bir qızı isə Türkiyədə ailəlidir. Musa Məmmədov müalicələri üçün mütəmadi olaraq Türkiyəyə gedir. Hazırki hadisədən isə xəbəri yoxdur.


Gazette - Bloqqer Mehman Hüseynov jurnalistlərə müraciət edib - \nBloqqer Mehman Hüseynov jurnalistlərə müraciət edib - \nGazette xəbər verir ki, Mehman Hüseynov əl yazısı ilə yazdığı və imzaladığı müraciətdə onun haqqında yayılan şayiələrə görə narahat olduğunu və qida qəbul etdiyini bildirib.\nBu yaxınlarda yaxınlarımdan mənə daxil olan məlumata görə, gecə saatlarında sosial şəbəkə istifadəçilərindən bir nəfər mənim vəziyyətimin kritik hala düşdüyünü və Müalicə Müəssisəsinə təcili aparılmağımla bağlı həqiqətə uyğun olmayan status paylaşmışdı. Bu məlumat mənim atamın və yaxınlarımın ciddi narahatlığına səbəb olmuşdur. Hesab edirəm ki, hər kəs həm etdiyi hərəkət, həm yazdığı yazının məsuliyyətini özü daşımalıdır.\nLakin insanların hissiyyatı hər zaman nəzərə alınmalıdır. Bir məsələni də qeyd etmək istərdim ki, mən nə doğma qardaşım Emin, nə məni istəyən və yaxud istəməyən insanların elədiklərinə görə məsuliyyət daşımıram. Məni istəyənlərin nəzərinə çatdırmaq istəyirəm ki, ayaqdayam, qida qəbul edirəm, aclıq aksiyasından sonra bərpa olunuram. Barəmdə aparılan cinayət işinin ədalətli olacağını gözləyirəm.\nƏvvəlcədən sizə mənim müraciətimi yaydığınıza görə, öz minnətdarlığımı bildirirəm”.


Həftənin ilk iş günü üçün - Hava proqnozu » İçxəbərlər.info - Xəbərin doğru ünvanl !\nYayım tarixi :6-11-2016, 15:40\nEkologiya və Təbii Sərvətlər Nazirliyinin Milli Hidrometeorologiya Departamentindən verilən məlumata görə, sabah Bakıda və Abşeron yarımadasında havanın dəyişkən buludlu olacağı, arabir tutulacağı, əsasən yağmursuz keçəcəyi gözlənilir. Lakin gecə və səhər bəzi yerlərdə yağış yağacağı ehtimalı var. Mülayim cənub küləyi arabir güclənəcək.\nHavanın temperaturunun gecə 9-11° isti, gündüz 13-16° isti olacağı gözlənilir. Bakıda gecə 9-11° isti, gündüz 14-16° isti olacağı gözlənilir. Atmosfer təzyiqi normadan yüksək 772 mm civə sütunundan 768 mm civə sütununa enləcək. Nisbi rütubət gecə 80-90 %, gündüz 60-70 % təşkil edəcək.\nAzərbaycanın rayonlarında əsasən yağmursuz keçəcək. Gecə və səhər bəzi yerlərdə duman olacaq, şərq rayonlarında isə yağış yağacağı gözlənilir. Qərb küləyi ayrı-ayrı yerlərdə arabir güclənəcək. Havanın temperaturunun gecə 5-10° isti, gündüz 15-20° isti, dağlarda gecə 0-5° şaxta, gündüz 9-14° isti olacağı gözlənilir.